****

Стратегија развоја социјалне заштите

Општине Жагубица

2023-2028.

Датум: 10.05.2023.

Верзија: Финалнa

Наручилац: Општина Жагубица

Пружалац услуге: Удружење Сигуран живот, Опово

# Стратегија развоја социјалне заштите општине Жагубица 2023 – 2028.

# Уводна реч Председника општине Жагубица

Поштовани грађани,

У условима када привредно - економска кретања отежавају услове живота већине грађана у Републици Србији, Општина Жагубица је посебну пажњу посветила бризи о оним нашим суграђанима који су том ситуацијом највише погођени. Због тога Скупштина општине Жагубица усваја Стратегију развоја социјалне заштите општине Жагубица, која за период од 2023. до 2028. године, дефинише приоритетне области, циљеве, мере и активности у функцији повећања социјалне сигурности и помоћи онима који нису у ситуацији да обезбеде социјални минимум неопходан за егзистенцију, било личну или породичну.

Стратегија развоја социјалне заштите треба да нас усмери ка активностима које ће допринети делотворном укључивању свих рањивих група становништва у друштвени живот општине, ефикасном сузбијању сиромаштва и одговарајућој социјалној заштити оних којима је то најпотребније.

Реализација Стратегије развоја социјалне заштите је одговорност свих релевантних општинских институција, али је добродошао допринос и осталих организација, како привредних тако и организација цивилног друштва, али и самих грађана који могу својим деловањем да помогну у стварању сигурније будућности за све оне којима би, без наше помоћи, будућност била много неизвеснија. То ће нам омогућити да се и у овој значајној области успешније уклопимо у савремене европске и светске токове.

Верујем да ћемо заједно, полазећи од опредељења датих у Стратегији развоја социјалне заштите, моћи да олакшамо живот оним нашим суграђанима који то не могу сами и да им помогнемо да се што боље укључе у живот заједнице, јер ће то допринети квалитетнијем животу свих нас.

Стратегија развоја социјалне заштите општине Жагубица за период 2023–2028. израђена је на принципу „са грађанином као централном фигуром“ и са најбољом и искреном жељом да се он осећа социјално заштићеним и егзистенцијално сигурним. Тиме ћемо битно допринети изградњи солидарне, праведне локалне заједнице са једнаким шансама за све.

Општина је у последње време показала своју посвећеност на овом пољу реализацијом више пројеката подржаних од Европске уније и ресорног министарства, као и висином средстава из општинског буџета опредељеним за потребе социјалне заштите.

Ова Стратегија је још један, конкретан и необорив доказ да се општина Жагубица јасно определила да преузме активну улогу у процесу реформе социјалне заштите на локалном нивоу. Она је оквир који ће омогућити да се плански и промишљено усмере све расположиве снаге на обезбеђивању квалитетне социјалне заштите, а самим тим и квалитетног живота свих грађана општине.

Председник Општине Жагубица

Сафет Павловић, маст. економије

Садржај

[Увод 5](#_Toc134456238)

[1. ДОКУМЕНТИ ЈАВНИХ ПОЛИТИКА И ПРАВНИ ОКВИР 6](#_Toc134456239)

[Међународни правни оквир 6](#_Toc134456240)

[Национални стратешки оквир 7](#_Toc134456241)

[Локални стратешки оквир 8](#_Toc134456242)

[Законодавни оквир у области социјалне заштите 9](#_Toc134456243)

[Национални оквир 9](#_Toc134456244)

[Локални оквир 10](#_Toc134456245)

[2. ПРЕГЛЕД И АНАЛИЗА ПОСТОЈЕЋЕГ СТАЊА 11](#_Toc134456246)

[2.1. Кључни актери у области социјалне заштите 11](#_Toc134456247)

[Општинска управа Општине Жагубица 11](#_Toc134456248)

[Национална служба за запошљавање 12](#_Toc134456249)

[Центар за социјални рад општина Петровац на Млави и Жагубица 12](#_Toc134456250)

[Дом здравља Жагубица 14](#_Toc134456251)

[Предшколске установе, основне и средње школе Жагубица 15](#_Toc134456252)

[Удружењe „Инвалиди Хомоља“ Жагубица 17](#_Toc134456253)

[Удружењe пензионера Жагубица 18](#_Toc134456254)

[Асоцијацијa за развој општине Жагубица 18](#_Toc134456255)

[Црвени крст Жагубица 18](#_Toc134456256)

[Национални савет Влаха Србије 19](#_Toc134456257)

[2.2. Општи подаци и преглед по секторима 19](#_Toc134456258)

[Територија 19](#_Toc134456259)

[Демографија 19](#_Toc134456260)

[Економија и запосленост 22](#_Toc134456261)

[Образовање 24](#_Toc134456262)

[Здравство 25](#_Toc134456263)

[Безбедност 26](#_Toc134456264)

[Социјална заштита 27](#_Toc134456265)

[Цивилно друштво 33](#_Toc134456266)

[2.3. Приоритетне циљне групе 34](#_Toc134456267)

[3. SWOT АНАЛИЗА И КЉУЧНИ ПРОБЛЕМИ У ОБЛАСТИ СОЦИЈАЛНЕ ЗАШТИТЕ 36](#_Toc134456268)

[4. ВИЗИЈА, ВРЕДНОСТИ И ПРИНЦИПИ РАЗВОЈА СИСТЕМА СОЦИЈАЛНЕ ЗАШТИТЕ 38](#_Toc134456269)

[5. ЦИЉЕВИ СТРАТЕГИЈЕ РАЗВОЈА СОЦИЈАЛНЕ ЗАШТИТЕ 39](#_Toc134456270)

[6. МЕРЕ ЗА ИМПЛЕМЕНТАЦИЈУ СТРАТЕГИЈЕ РАЗВОЈА СОЦИЈАЛНЕ ЗАШТИТЕ 41](#_Toc134456271)

[ОКВИР И ПЛАН ЗА ПРАЋЕЊЕ СПРОВОЂЕЊА СТРАТЕГИЈЕ РАЗВОЈА СОЦИЈАЛНЕ ЗАШТИТЕ 42](#_Toc134456272)

[7. ОДЛУКА О УСВАЈАЊУ 49](#_Toc134456273)

[**Одлука о усвајању Стратегије развоја социјалне заштите општине Жагубица за период** 49](#_Toc134456274)

[**2023-2028.** 49](#_Toc134456275)

[Прилози 52](#_Toc134456276)

[Чланови Координационог тима 52](#_Toc134456277)

[Листа скраћеница 54](#_Toc134456278)

[Листа коришћене литературе и докумената 54](#_Toc134456279)

# Увод

Стратегија развоја социјалне заштите општине Жагубица израђује се у сврху успостављања планског оквира у деловима ове области којом се бави локална самоуправа. Сврха овог документа је да се дефинишу главне смернице како би се ова област на локалу развијала у правцу интегративне социјалне заштите која укључује све актере. Због специфичности теме и области, односи се и утиче дословно на сваког грађанина општине, чега су учесници овог процеса били свесни током израде. Рад на документу обухватио је темељне анализе релевантних стратешких, планских и законских оквира који се односе на социјалну и дечју заштиту, на локалном, националном и европском нивоу. Следећа стратешка документа су узета у обзир: УН Агенда 2030, Европска стратегија 2020, Европски стуб социјалних права, Нацрт Стратегије социјалне заштите 2019–2025, Програм реформи политике запошљавања и социјалне политике, Програм економских реформи, Стратегија за социјално укључивање Рома и Ромкиња 2016-2025, Национална стратегија за запошљавање 2011-2020, Стратегија за реинтеграцију повратника по Споразуму о реадмисији, Национална стратегија за младе 2015-2025, Национална стратегија социјалног становања, План развоја општине Жагубица 2021–2031. и Стратегија одрживог развоја општине Жагубица 2015-2024.Национални стратешки оквир умногоме прати поставке ЕУ и УН, док је имплементација сегмент у коме не долази до пуног остварења и у овом делу је потребан даљи труд како се, већ годинама уназад, и наводи у извештајима о напретку у процесу приступања Србије Европској унији. Стратегија социјалне заштите Републике Србије је истекла још 2012. док нова, предвиђена за период 2019 – 2025, још увек није усвојена.Израђени нацрт поставља интегративност и одрживост као основне аспекте социјалне заштите које треба развијати и/или јачати.Законодавни оквир у области социјалне заштите на националном и локалном нивоу који је узет у обзир: Закон о социјалној заштити и релевантна подзаконска акта, Закон о локалној самоуправи, Закон о финансијској подршци породици са децом, Закон о планском систему Републике Србије, Правилник о организацији, нормативима и стандардима рада центра за социјални рад, Статут Општине Жагубица, Одлука о правима и услугама у социјалној заштити у општини Жагубица, где је приоритет дат онима уско везаним за област која се обрађује. Према законској одредби члана 20. став 3. Закона о социјалној заштити, свака локална самоуправа треба да процени потребе грађана/корисника за одређеном врстом услуге као и да процени расположиве ресурсе што ће бити главне поставке документа који се развија. Постулати који треба да буду укључени су такође дефинисани Законом: начело благовремености, начело целовитости социјалне заштите и начело унапређења квалитета социјалне заштите. Надлежност ЈЛС у овој области дефинисана је чланом 20. Закона о локалној самоуправи РС, док Закон о планском систему РС регулише начине формулисања средњорочних планова, врсту, садржај као и процедуре које се примењују. У процесу израде стратешког документа општине Жагубица, у области социјалне заштите обезбеђена је пуна примена Закона о планском систему Републике Србије.

Стратегија се заснива на међународно прихваћеном принципу да „нико не буде изостављен” (Leavenoonebehind, LNOB) тј. да ниједан циљ не треба да се остварује уколико се не остварује за све грађане и грађанке, уз поштовање свих права. Мултисекторски приступ је уведен како би се дефинисале адекватне мере у областима образовања, становања, здравства, социјалне и породичне заштите. Такође, предвиђеним мерама се подстиче јачање повезаности и партнерстaва између локалних институција и организација цивилног друштва зарад ефикаснијег спровођења мера на локалу. За остварење потпуне и активне социјалне инклузије неоходно је обезбедити локалне механизме подршке који смањују ризик од искључења и сиромаштва а које омогућавају стварање услова за јачање личних и професионалних капацитета чланова друштва (попут приступа квалитетном образовању, подршке и подстицају у запошљавању, остваривањa права на дом, приступачности услуга на локалу и слично). Методологија рада коришћена приликом израде стратегије укључивала је анализу релевантних докумената, рад у оквиру радне групе и јавну расправу. У сврху израде Стратегије формиран је Координациони тим (реф. Одлука о покретању поступка и формирању Координационог тима Општине Жагубица, за израду Стратегије развоја социјалне заштите Општине Жагубица, за период од 2023. до 2028. године, број IV-02-1348/2021-01 од 20.02.2023. године), који укључије све релевантне локалне заинтересоване стране као кључно радно тело. Именовани чланови укључују представнике:Општинске управе Општине Жагубица (релевантна одељења, службе, одбори), Националне службе за запошљавање, Центра за социјални рад Жагубица и Петровац на Млави, Дома здравља Жагубица, предшколске установе, основних и средњих школа Жагубице, Удружења „Инвалиди Хомоља“ Жагубица, Удружења пензионера Жагубица, Удружења Рома Жагубица, Асоцијације за развој општине Жагубица, Црвени крст Жагубица и локалних институција.

# ДОКУМЕНТИ ЈАВНИХ ПОЛИТИКА И ПРАВНИ ОКВИР

У процесу стратешког планирања и дефинисања визије, мисије и циљева развоја социјалне заштите у Општини Жагубица, релевантни стратешки документи на међународном и националном нивоу као и законодавни оквир у области социјалне и дечије заштите су узети у обзир.

### *Међународни правни оквир*

**Агенда 2030 (УН),** циљеви одрживог развоја за период 2015-2030. године је кровни интернационални документ, и представља скуп циљева који се односе на будући међународни развој. Агенда је фокусирана на активности смањења сиромаштва, подизање животног стандарда грађана, унапређење здравственог и образовног система, као и заштиту животне средине, родну равноправност, смањење неједнакости и слично. Принцип да „нико не буде изостављен” је темељ Агенде 2030.

**Европска стратегија 2020** препоручује да се иновативне мере социјалне заштите комбинују са великим бројем различитих социјалних политика, укључујући специфичне мере у областима образовања, становања, здравства и породичне заштите. Стратегија придаје велики значај изградњи и јачању партнерства између институција и организација цивилног друштва, како би реформе биле ефикасније.

**Европски стуб социјалних права** је инструмент ЕУ који осигурава стандарде и координацију у области социјалних права. Циљ овог инструмента је јачање правних тековина Европске уније у области социјалне заштите и обезбеђивање делотворнијих грађанских права. Чланством у ЕУ Србија ће бити у обавези да развије систем који ће бити у стању да спроведе циљеве и политике дефинисане у Европском стубу социјалних права: једнаке могућности и приступ тржишту рада; динамична тржишта рада и праведни услови рада; социјална заштита и укључивање.

### *Национални стратешки оквир*

**Нацрт Стратегије социјалне заштите 2019 – 2025**, чије се усвајање још увек чека. Општи циљ новог стратешког документа је развијање интегративне и одрживе социјалне заштите која развија услуге за очување и побољшање квалитета живота и благостања рањивих и маргинализованих група и појединаца, пружа подршку породицама у задовољавању животних потреба и ствара једнаке могућности за самостални живот и независност појединца, подстиче социјално укључивање у заједницу и предупређује зависност од социјалних служби.

**Програм реформи политике запошљавања и социјалне политике (ЕСРП)** усвојен је 2016. године. Главни идентификовани циљеви односно правци који се тичу социјалне политике: повећање обухвата и унапређење адекватности новчаних давања; активна инклузија; повећање подршкепородици у ризику; наставак процеса деинституционализације и развој ванинституционалних услуга у заједници; унапређење система дуготрајне неге; унапређење квалитета услуга; јачање контролних и регулаторних механизама; мониторинга (праћења) и евалуације (вредновања); повезивање центра за социјални рад са институцијама које обезбеђују услуге из области здравствене заштите, образовања и запошљавања, као и са полицијом, правосудним органима, организацијама цивилног друштва које заступају поједине друштвено осетљиве групе, Црвеним крстом и одговарајућим службама локалне самоуправе.

**Програм економских реформи (ЕРП) 2023–2025.** обухвата унапређење адекватности, квалитета и таргетираности мера социјалне заштите: повећану адекватност новчаних давања; бољи квалитет услуга социјалне заштите; већу доступност услуга; успостављене контролне механизме у систему социјалне заштите; повећање ефикасности рада и уштеду времена центара за социјални рад; лакши приступ остваривању права и услуга; бољи обухват новчаним давањима; праведнију расподелу новчаних средстава као и већу сарадњу различитих сектора.

**Стратегија за социјално укључивање Рома и Ромкиња 2016-2025.** дефинише активности и мере у циљу смањења сиромаштва и сузбијања дискриминације Рома и Ромкиња и стварање услова за унапређење социо-економског положаја лица ромске националности. Стратешки документ покрива пет области: образовање, становање, запошљавање, здравље и социјалну заштиту, док се већина стратешких мера остварује на локалном нивоу. Област социјалне заштите се наводи у петом посебном циљу Стратегије којим се тежи унапређењу приступа услугама социјалне заштите и доступности новчаних давања ради смањења сиромаштва и повећања социјалне укључености Рома и Ромкиња у локалној заједници.

**Национална стратегија за запошљавање 2021-2026.** која као један од циљева од значаја за систем социјалне заштите дефинише превенцију уласка у систем социјалне заштите и стварање услова за јачање личних и професионалних капацитета постојећих корисника, посебно радно способних корисника система социјалне заштите. Од јединица локалне самоуправе се очекује планирање мера и активности за активацију радно способних корисника система социјалне заштите. То подразумева активну улогу локалне самоуправе у креирању и спровођењу годишњих акционих планова запошљавања.

**Стратегија за реинтеграцију повратникапо Споразуму о реадмисији** где се улога локалних самоуправа у овом процесу односи на успостављање институционалног оквира и координацију активности, како на националном, тако и на локалном нивоу. Предвиђена мера се односи на изградњу и институционализацију међуресорне сарадње кроз развој механизма за имплементацију и праћење политике у области повратка и интеграције. Пружање подршке у утврђивању и реализацији мера на нивоу јединица локалне самооуправе (примајуће заједнице) за помоћ повратницима, а у складу са могућностима и потребама локалне заједнице, што је од важности за одрживу реинтеграцију.

**Национална стратегија за младе 2015-2025.** истиче потребу за унапређењем подршке друштвеном укључивању младих из категорија у ризику од социјалне искључености. Анализом специфичних циљева уочава се значајна улога локалних заједница у обезбеђивању услуга и активности од значаја за повећану доступност и обим активности превенције социјалне искључености младих у ризику.

**Национална стратегија социјалног становања** поставља основне стратешке и институционалне елементе система социјалног становања, који ће се у наредним годинама развијати на републичком и локалном нивоу. У оквиру акционог плана за спровођење стратегије, једна од мера је даљи развој стратешких докумената у области становања, где локалне самоуправе имају задатак да врше израду локалних стамбених стратегија и периодично усаглашавање са националном стратегијом социјалног становања.

**Процес преговора о приступању Србије ЕУ** је кроз различита поглавља дефинисао и усмерио развој социјалне политике. Ову област посебно обрађују поглавља 23 (Правосуђе и основна права) и 19 (Социјална политика и запошљавање). Европске интеграције у Србији представљају важан оквир и узете су у обзир приликом дефинисања приоритета локалне политике социјалне заштите. Преговарачко поглавље 19 у процесу приступања ЕУ - Социјална политика и запошљавање наводи најбитније циљеве социјалне политике Европске уније - постизање јединственог и праведног приступа основним социјалним услугама, унапређење система социјалне заштите, висок образовни степен радне снаге, висока стопа запослености уз посебну бригу за групе које су мање присутне на тржишту рада, постизање сигурних и одрживих прихода, као и достојних услова рада за жене и мушкарце. Преговарачко поглавље 23 у процесу приступања ЕУ - Правосуђе и основна права износи важан аспект Европске уније, заштиту људских права и борбу против дискриминације, који грађанима обезбеђује виши ниво заштите и лакше остваривање загарантованих права.

### *Локални стратешки оквир*

**План развоја општине Жагубица 2021 – 2031**, обухвата четири приоритета општине Жагубица: 1) Економски развој – Унапређење услова за развој привреде и отварање радних места; 2) Инфраструктурно уређење и опремање општине – Изградња нових и одржавање постојећих инфраструктурних објеката и система; 3) Подизање квалитета живота становништва – Подизање квалитета услуга институција образовања, здравства, спорта, културе, социјалне заштите и локалне самоуправе; 4) Заштита животне средине и одрживо управљање природним ресурсима – Одрживо коришћење природних ресурса ради омогућавања квалитетнијег живота становништва и динамичнијег привредног развоја општине. Један од општих циљева је: Јачање локалних капацитета и унапређење услова за ефикаснију инклузију и пружање услуга у области социјалне заштите. Посебни циљеви из области социјалне заштите су: Проширење и побољшање квалитета услуга - Помоћ у кући за одрасле и стара лица и Помоћ у кући за ОСИ и децу са сметњама у развоју; Стварање услова за проширење услуга за особе са инвалидитетом; Стварање услова за социјално укључивање најугроженијих категорија становништва (Роми, особе са инвалидитетом, особе у стању социјалне потребе...); Квалитетно регионално повезивање у циљу побољшања квалитета услуга у области социјалне заштите; Подршка и унапређење услуга социјалног становања и активне инклузије; Израда социјалне карте општине Жагубица.

**Стратегија одрживог развоја општине Жагубица 2015-2024** такође је дефинисала истородна четири приоритета развоја. Кроз општи циљ одређени су посебни циљеви из области социјалне заштите: Проширење и побољшање квалитета услуга – Помоћ у кући за одрасле и стара лица и Помоћ у кући за ОСИ и децу са сметњама у развоју; Стварање услова за проширење услуга за особе са инвалидитетом; Стварање услова за социјално укључивање најугроженијих категорија становништва и Квалитетно регионално повезивање у циљу побољшања квалитета услуга у области социјалне заштите.

**Стратегија развоја социјалне заштите општине Жагубица 2015-2020**. дефинисала је двециљне групе: 1) Деца и млади и 2) Особе са инвалидитетом и стара лица. Сврха овог документа била је да мобилише и умрежи социјалне актере из заједнице и региона у пружању интегралних облика ефикасних и ефективних услуга усмерених на корисника, кроз достизање следећих стратешких циљева: Успостављање доступних, континуираних, економичних и одрживих социјалних сервиса у заједници; Изградња локалних капацитета за развој социјалне заштите; Успостављање функционалних и продуктивних партнерстава у региону.

### *Законодавни оквир у области социјалне заштите*

### *Национални оквир*

**Закон о социјалној заштити („Службени гласник РС“, број 24/2011) и релевантна подзаконска акта** - Законом о социјалној заштити се уређује делатност, циљеви, начела, права и услуге социјалне заштите, поступци за остваривање права у социјалној заштити и коришћење услуга социјалне заштите, права и обавезе корисника социјалне заштите, поступци за остваривање права и коришћење услуга социјалне заштите и др. Дефинише следећа начела: начело благовремености, начело целовитости социјалне заштите и начело унапређења квалитета социјалне заштите. Према законској одредби члана 20. став 3., свака локална самоуправа треба да процени потребе грађана/корисника за одређеном врстом услуге као и да процени расположиве ресурсе.

**Закон о локалној самоуправи („Службени гласник РС“, број 129/2007, 83/2014 – др. закон, 101/2016 – др. закон и 47/2018)** – Надлежност јединица локалне самоуправе у области социјалне заштите, као и надлежност у области планирања, дефинисана је чланом 20: стара се о задовољавању потреба грађана у области социјалне заштите; обезбеђује остваривање посебних потреба особа са инвалидитетом и заштиту права осетљивих група; стара се о остваривању и заштити и унапређењу људских и мањинских права и родној равноправности.

**Закон о финансијској подршци породици са децом („Службени гласник РС“, број 113/2017, 50/2018, 46/2021 – одлука УС, 51/2021 – одлука УС, 53/2021 – одлука УС и 66/2021**) има за циљ побољшање услова за задовољавање основних потреба деце, усклађивања рада и родитељства, посебног подстицаја и подршке родитељима да остваре жељени број деце и побољшања материјалног положаја породица са децом, породица са децом са сметњама у развоју и инвалидитетом и породица са децом без родитељског старања. Члан 11. Закона наводи да јединице локалне самоуправе могу да утврде и друга права, већи обим права и повољније услове за њихово остваривање од оних које обезбеђује национални ниво (например додељују право на дечији додатак и деци вишег реда рођења од четвртог и додатна новчана давања поводом рођења детета – незапосленим породиљама, родитељима близанаца током прве године након рођења и сл.).У мандату јединица локалне самоуправе је и регресирање трошкова боравка у предшколској установи деце из материјално угрожених породица (осим деце из породица корисника новчане социјалне помоћи чији се трошкови покривају из националног буџета).

**Закон о планском систему Републике Србије („Службени гласник РС“, број 30/2018)** – Циљ овог закона је потреба да се успостави ефикасан, транспарентан, координисан и реалистичан систем планирања Републике Србије, аутономне покрајине и јединице локалне самоуправе који покрива све кључне аспекте социјалне и економске развојне политике, регионалног и просторног развоја, као и ефикасно спровођење процеса приступања Европској унији. Овим законом се регулише управљање системом јавних политика и средњорочног планирања, врсте и садржина планских докумената које у складу са својим надлежностима, предлажу, усвајају и спроводе учесници у планском систему. Поред тога, законом се регулише и међусобна усклађеност планских докумената, поступак утврђивања и спровођења јавних политика и обавеза извештавања о спровођењу планских докумената.

**Правилник о организацији, нормативима и стандардима рада центра за социјални рад („Службени гласник РС“, број 59/2008, 37/2010, 39/2011 – др. правилник, 1/2012 – др. правилник, 51/2019 и 12/2020)** дефинише обавезу центра за социјални рад да о свом раду извештава надлежне органе државне управе, као и обавезу да обезбеди јавност свог рада тако што ће грађане и грађанке са подручја за које је надлежан информисати о услугама које пружа, подстичући на тај начин доступност услуга свима којима је услуга потребна. Чланом 21. Правилника је дефинисано и да центар за социјални рад своје обавезе спроводи кроз прикупљање, обраду података и извештавање (информисање) свих релевантних социјалних актера. Послови планирања и развоја центра за социјални рад, поред осталог, обухватају идентификовање потреба група корисника у локалној заједници и информисање креатора политике и доносиоца одлука на свим нивоима организовања о идентификованим потребама корисника и капацитетима центра да на те потребе адекватно одговори.

### *Локални оквир*

**Статут Општине Жагубица („Службени гласник општине Жагубица“, број 1/2019)** дефинише послове које Општина врши у оквиру своје надлежности утврђене Уставом и законом, као и надлежности које су општини законом поверене из оквира надлежности Републике Србије, међу којима је и област социјалне заштите.

**Одлука о правима и услугама у социјалној заштити у општини Жагубица („Службени гласник општине Жагубица“, број 10/2011)** уређује права и услуге у социјалној заштити за чије је остваривање надлежна општина Жагубица. Права утврђена овом одлуком су: Право на једнократну помоћ; Право на опрему корисника за смештај у установу или другу породицу; Право на путне трошкове и исхрану пролазника; Право на накнаду трошкова сахране; Право на накнаду трошкова здравствене заштите; Право на бесплатан оброк. Услуге које се утврђују овом одлуком су: Помоћ и нега у кући за одрасла и стара лица; Помоћ у кући за децу са сметњама у развоју; Услуга асистенције особама са инвалидитетом; Дневни боравак за децу и младе са сметњама у развоју; Предах смештај за децу и младе са сметњама у развоју; Услуге Канцеларије за младе; Услуге Клуба за стара лица; Саветовалиште за брак и породицу; Социјално становање у заштићеним условима; Становање уз подршку за младе који се осамостаљују. Одлуком се утврђују услови и начини њиховог остваривања, начин обезбеђивања средстава, као и међусобни односи општине и установа и других облика организовања путем којих се пружају услуге социјалне заштите. Одлуком је предвиђено да сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварања услова за задовољење основних животних потреба имају право на социјалну заштиту у складу са Законом.

# ПРЕГЛЕД И АНАЛИЗА ПОСТОЈЕЋЕГ СТАЊА

## 2.1. Кључни актери у области социјалне заштите

### *Општинска управа Општине Жагубица*

У оквиру Општинске управе Жагубица делује неколико одељења и тела који се баве облашћу социјалне заштите и повезаним областима:

* Одељење за опште, заједничке и скупштинске послове - између осталог, врши послове из грађанских стања, друштвене бриге о деци, инвалидско-борачке заштите и образовања,
* Одељење за привреду и економски развој - поред осталих послова, врши стручне, административно техничке и друге послове на вођењу, координирању и сервисирању послова из области економског развоја, учествује у изради и реализацији програма и пројеката из области привреде и других области у функцији укупног развоја општине,
* Комисија за родну равноправност - стално радно тело, разматра предлоге одлука и других општих аката које доноси Скупштина општине, прати остваривање родне равноправности, предлаже активности и предузимање мера, посебно оних којима се остварује политика једнаких могућности на нивоу општине,
* Савет за развој општине- самостално радно тело, иницира утврђивање приоритета у области развоја општине, учествује у изради стратешких и појединачних планова развоја у областима од значаја за развој општине, подстиче развој и прати партнерства између општине и надлежних органа и организација, месних заједница и удружења грађана, у циљу стварања и спровођења развојних пројеката, иницира и учествује у утврђивању локалне политике и мера у социјалној заштити и другим областима од значаја за развој општине, предлаже моделе финансирања активности у области социјалне политике и у другим областима, иницира припрему пројеката или учешће у програмима или пројектима у циљу унапређења услуга и обезбеђења права грађана, која су у надлежности општине и прати њихово остваривање, прати и даје мишљење о реализацији стратешких и појединачних планова развоја општине и слично,
* Савет за међунационалне односе, као самостално радно тело, разматра питања остваривања заштите и унапређивања националне равноправности у општини, учествује у утврђивању општинских планова и програма који су од значаја за остваривање националне равноправности и предлаже мере за постизање националне равноправности, промовише међусобно разумевање и добре односе међу свим заједницама које живе у општини.
* Савет за младе - стално радно тело Скупштине општине, иницира и учествује у креирању локалне омладинске политике у области образовања, спорта, коришћења слободног времена, повећања запослености, информисања, активног учешћа, обезбеђивању једнаких шанси, здравства, културе, равноправности полова, спречавању насиља и криминалитета, приступа правима, одрживог развоја и животне средине и другим областима од значаја за младе. Учествује у изради локалних акционих планова, програма и политика, даје мишљење о питањима од значаја за младе и слично,
* Канцеларија за младе је основана 2021. године у оквиру Општинске управе општине Жагубица, Одељења за привреду и економски развој. Циљеви Канцеларије за младе, којом руководи Координатор, су: стварање услова у локалној средини за квалитетнији живот младих људи и њихово активно учешће у савременим токовима развоја друштва, промоција и афирмација младих и њихово активно укључивање у друштво, пружање подршке иницијативама и пројектима младих и проналажења начина за њихово финансирање, промовисање спорта и здравих стилова живота, укључивање младих у културни и спортски живот општине, неформално образовање младих, информисање младих о питањима од значаја за младе, пружање могућности за квалитетно провођење слободног времена, едуковање младих о проблемима и изазовима одрастања, промовисање вредности толеранције, поштовања људских права и равноправности, подстицање, развијање, препознавање и вредновање изузетних постигнућа младих, подржавање активне сарадње општине, школа, невладиних организација и спортских клубова и промовисање и вредновање волонтерског рада.

### *Национална служба за запошљавање*

Канцеларија НСЗ, филијала у Жагубици, са статусом организације за обавезно социјално осигурање, бави се пружањем услуга из области запошљавања незапосленим лицима и послодавцима. Национална служба за запошљавање, у складу са законима који регулишу ову област, усклађује понуду и тражњу на тржишту рада, посредује између предузећа, центара за обуку и школа, игра активну улогу у развоју локалних стратегија, програма и планова запошљавања.Национална служба за запошљавање је институција која организовано брине о незапосленима општине. Незапослени остварују право на обавештавање о могућностима и условима за запошљавање, посредовање у запошљавању, додатно образовање и обуку, мере активне политике запошљавања, новчану накнаду за време незапослености.

Национална служба за запошљавање у Жагубици има једног запосленог радника.

### *Центар за социјални рад општина Петровац на Млави и Жагубица*

Центар за социјални рад у Жагубици је међуопштински центар за општине Жагубица и Петровац на Млави. Основан је 1980. године и главни је носилац и реализатор активности из делокруга социјалне и породично-правне заштите на територији општине Жагубица. У Жагубици постоји Одељење Центра за социјални рад које има 5 радника на неодређено време, 4 које финансира Министарство за рад, запошљавање, борачка и социјална питања и то: руководиоца одељења – правника, 1 социјалног радника, 1 специјалног педагога и возача – помоћног радника, и једног радника на пословима повереним од стране Општине Жагубица, која и обезбеђује средства за његов рад. Одељење у Жагубици нема комплетан стручан тим (недостаје психолог) већ се тим формира од стручних радника Центра за социјални рад Петровац на Млави у зависности од њихове расположивости, који су у великој мери оптерећени обавезама и у матичном центру, док у Жагубици постоји потреба за стално ангажованим психологом. Такође, на територији општине нема запослених дефектолога, логопеда, психијатара и сличних стручних профила, што отежева планирање услуга за кориснике и значајно осиромашује њихов садржај. Просторни и материјални услови су делимично задовољајући. Центар расположе са три канцеларије, које нису довољно простране, што представља тешкоћу приликом тимског рада, као и у свакодневном раду са корисницима. Намештај не одговара стандардима који су неопходни ради правилног архивирања предмета, осим у једној канцеларији у којој је замењен из средстава локалне самоуправе. Рачунарска опрема једелимично обновљена набавком три рачунара средствима локалне самоуправе. У току је имплементација Информационог система за заштиту и аутоматизацију инструмената социјалне заштите, што треба да омогући бржи и ефикасније рад, као и лакше повезивање и проток информација између центара са социјални рад и надлежног министарства. Центру за социјални рад је локална самоуправа, путем лизинга обезбедила куповину новог возила (DaciaSanderoStepway) за рад на терену, превоз стручних радника и корисника. Центар за социјални рад се налази у приземљу зграде, у погледу спратности је приступачан корисницима, али и даље недостаје рампа која би омогућила приступ особама са инвалидитетом.

У спровођењу социјалне заштите и социјалног рада Центар за социјални рад врши следећа јавна овлашћења:

* решава у првом степену о остваривању права утврђених законом;
* пружа услуге социјалног рада у поступку решавања о тим правима;
* врши исплату новчаних права утврђених законом (послови исплате корисницима по основу остварених права чије финансирање обезбеђује Репблика врше се од стране Републике, док ЦСР има надлежност за послове исплате корисницима које се финансирају из локалног буџета).

Увршењу јавних овлашћењаЦентар, у складу са законом, одлучује о:

* остваривању права на новчану социјалну помоћ;
* остваривању права на додатак за помоћ и негу другог лица и право на увећани додатак за помоћ и негу другог лица;
* остваривању права на посебну новчану накнаду;
* остваривању права на помоћ за оспособљавање за рад;
* остваривању права на смештај у установу социјалне заштите;
* остваривању права на смештај одраслог лица у другу породицу;
* услуге социјалног рада (које Центар пружа у вршењу поверених послова приликом одлучивања о наведеним правима грађана).

Ова права прописана су Законом о социјалној заштити („Сл. гласник РС”, бр. 24/2011) и финансирају се из буџета Републике Србије (преко Министарства за рад, запошљавања, борачка и социјална питања).

Центар, као надлежан орган старатељства, пружа заштиту и помаже грађанима у остваривању права у вези са:

* Браком и односима у браку, односима у ванбрачној заједници, односима деце и родитеља, усвојењу, старатељству, хранитељству, издржавању, имовинским односима у браку и породици, насиљем у породици и личним именом;
* Центар по службеној дужности или по захтевима, односно на иницијативу странака и других овлашћених предлагача пружа помоћ и заштиту грађанима у остваривању и заштити њихових права из области породичних односа, брака, као и других статусних права.

Такође, Центар ради на обезбеђењу права која је сходно својим овлашћењима установила Општина Жагубица, то јест права на обезбеђење материјалне подршке и права на коришћење социјалних услуга у заједници, као што су:

* Право на једнократну новчану помоћ;
* Право на опрему корисника за смештај у установу социјалне заштите и другу породицу;
* Право на накнаду трошкова сахране;
* Право на стамбено збрињавање и социјално становање у заштићеним условима
* Право на помоћ у кући.

Центар за социјални рад остварује адекватну сарадњу са свим релевантним актерима у заједници – са локалном самоуправом, Полицијском станицом, тужилаштвом, судом, Домом здравља, школама, Црвеним крстом, ПУ „Полетарац“ и Националном службом за запошљавање. Ради унапређења и конкретизације сарадње закључени су Споразум о сарадњи и заједничком деловању за ефикасно остваривање и спровођење заштите жртава насиља у породици и женама у партнерским односима на подручју општина Жагубица, као и Протокол о сарадњи у спровођену мера социјалне укључености корисника новчане социјалне помоћи. Поред тужилаштва и полиције и Центар за социјални рад је члан Групе за координацију и подршку жртвама насиља у породици.

### *Дом здравља Жагубица*

Дом здравља у Жагубици пружа услуге примарне здравствене заштите. Рад ове институције одређен је Законом о здравственој заштити, Законом о здравственом осигурању и Статутом Дома здравља. Дом здравља у Жагубици смештен је у три објекта недовољног капацитета. У њему ради 10 амбулантих и 4 специјалистичка одељења. Дом здравља у Жагубици, поред примарне здравствене заштите за становништво општинског центра Жагубице и гравитационог подручја Суви До, Изварица, Јошаница, Милатовац, Вуковац и Рибаре, поседује и специјалистичке службе за становништво осталих насеља општине.

Једна здравствена станица и пет амбуланти су распоређене да опслужују становништво следећих насеља:

- Здравствена станица Крепољин: Крепољин, Близнак, Брезница, Крупаја, Медвеђица, Милановац, Сиге;

- Амбуланта Осаница;

- Амбуланта Лазница: Лазница и Селиште;

- Амбуланта Суви До;

- Амбуланта Милановац;

- Амбуланта Вуковац: Вуковац, Јошаница, Изварица и Рибаре (не ради – користи се за медицински отпад).

У оквиру примарне здравствене заштите функционишу следеће службе: Служба за здравствену заштиту одраслог становништва са службом кућног лечења и неге и хитне медицинске помоћи, Служба за здравствену заштиту деце и омладине, Поливалентна патронажна служба, Служба за здравствену заштиту жена, Служба за радиолошку дијагностику, Служба за лабораторијску дијагностику, Специјалистичко-консултативана служба, Служба за стоматолошку здравствену заштиту, Служба здравствене статистике, Служба за опште, правне и економско-финансијске послове, Служба за техничке и друге сличне послове. Услуге лабораторијске дијагностике су доступне у Жагубици и здравственој станици у Крепољину радним данима, а услуге ултразвучног прегледа и рендгенографије доступне су у Жагубици радним данима.

Поред редовних активности у оквиру примарне здравствене заштите, Дом здравља Жагубица пружа услуге и секундарног нивоа у оквиру службе хемодијализе.

Због недостатка средстава, и сложене законске процедуре набавке лекова и медицинских средстава, стање на залихама лекова и медицинског материјала су на минималном, односно на дневном нивоу, намењене углавном за збрињавање хитних случајева.

Дому здравља недостаје простор за архивирање документације (медицинске и немедицинске), као и просторија (сала) за едукацију здравствених радника.

Дом здравља има 99 радника, од чега 78 здравствених и 21 немедицинска радника. Од здравствених радника запослено је 9 лекара опште праксе, 10 специјалиста, 2 стоматолога, 1 стручни сарадник и 56 средњег медицинског особља. Када су немедицински радници у питању, Дом здравља има 5 административних радника и 16 техничких радника. У оквиру редовног буџета Дома здравља не постоји посебан буџет за усавршавање компетенција запослених.

### *Предшколске установе, основне и средње школе Жагубица*

**Предшколска установа** „Полетарац“ почела је са радом 1986. године, са једном јасленом, средњом и предшколском групом и са десет запослених. Сада има 33 запослена и 14 васпитних група. Од септембра 2021. реализују се Нове основе програма предшколског васпитања и образовања ''Године узлета''. Усвојена је Стратегија развоја предшколског васпитања и образовања у општини Жагубица за период од 2020-2025.

Установа има верификацију за рад, а верификовани су и сви објекти по насељима.

Делатност установе карактерише:

- Бесплатан вртић (Одлуком Скупштине општине Жагубица бесплатан је вртић за сву децу у централном објекту и при школама у Крепољину и Лазници);

- Бесплатан превоз деце из удаљених насеља;

- Велики обухват деце предшколског узраста;

- Подршка социјално угроженој деци (Ромима и деци на хранитељству, као и њиховим хранитељима) у виду обухвата, стручне помоћи, хуманитарног рада и донација;

- Подршка деци у инклузији и транзицији, као и њиховим родитељима и другим законским заступницима;

- Организовање предавања и трибина на актуелне теме за родитеље, друге законске заступнике и запослене.

У Установи се организују следећи васпитни програми: нега и васпитно-образовни рад са децом 1-3 године; васпитно-образовни рад од 3-5,5 година; припремни предшколски програм и различити облици рада (Музичко забавиште, Драмски студио, Ликовна радионица).

Централни објекат се налази у Жагубици и у њему се одвија васпитно-образовни рад деце од годину дана до поласка у школу. Преосталих 8 објеката се налазе у Сувом Долу, Осаници, Лазници, Крепољину, Милановцу, Близнаку, Крупаји и Сигама. Простори су адаптирани, верификовани од стране Министарства просвете и од стране Скупштине општине донет је Акт о мрежи установа.

У Установи ради релевантан стручни кадар. Васпитно-образовни рад реализује 17 васпитача и 4 медицинске сестре. Као важан део унутрашњих ресурса Установе препознати су и родитељи. Због тога установа има израђен посебан програм сарадње са породицом.

Предшколска установа „Полетарац” има развијену сарадњу са бројним локалним и државним институцијама и организацијама. Тим васпитача успешно је реализовао више пројеката и посебних програма у циљу унапређења рада са децом и сопствене праксе као и више других програмских активности.

**Основна школа „Моша Пијаде” у Жагубици** је најстарија школа у општини Жагубица. Садашња постојећа школска зграда је грађена у три фазе: 1967, 1971 и доградња спрата 1985. године.

ОШ „Моша Пијаде” у Жагубици покрива још и шест одвојених одељења и то: Суви До, Изварица, Осаница, Јошаница, Вуковац и Милатовац. Укупно посматрано, наставна средства су недовољна, застарела и не задовољавају прописане нормативе. Спортски терени постоје у матичној школи и издвојеном одељењу у Осаници, али потребна је боља опремљеност спортских терена у свим насељима.

У школи је запослено укупно 62 лица. Настава је стручно заступљена, осим за часове математике у дво-трећинском обиму, што је ситуација већ годинама уназад, тако да постоји потреба за овим кадром.

**Инклузија**

Школу похађа 13 ученика са сметњама у развоју – са тешкоћама у учењу/интелектуалним сметњама – као и 21 ученик из осетљивих група (Роми), са степеном редовности 26 ученика. Ради унапређења капацитета школе за укључивање и квалитетно образовање деце са сметњама у развоју и деце из осетљивих друштвених група школа је током 2010-2011. године учествовала у пројекту „Пружање унапређених услуга на локалном нивоу у области образовања (ДИЛС )”. У школи је формиран тим за Инклузивно образовање који израђује акционе планове у циљу развијања инклузивне културе и праксе школе.

За дете и ученика коме је услед социјалне ускраћености, сметњи у развоју, инвалидитета и других разлога потребна додатна подршка у образовању и васпитању, школа доноси и спроводи Индивидуални образовни план (ИОП), на предлог стручног тима за ИО, односно Тима за пружање додатне подршке ученицима. По ИОП1 наставу похађа 6 ученика док по ИОП2 14. У школи нема ученика са инвалидитетом. Ради пружања адекватне подршке ученицима који наставу похађају по ИОП, школа сарађује са Инерресорном комисијом као и са појединцима и школама са листе Мреже подршке инклузивном образовању.

У стратешким плановима на овом пољу школа предвиђа и предлаже:

- Обезбеђивање стручне психосоцијалне подршке деци са сметњама у развоју и њиховим родитељима кроз ангажовање појединаца или институција (психолог, дефектолог, логопед и сл);

- Квалитетније укључивање деце из осетљивих група у образовни систем ангажовањем педагошког асистента за рад са ромском децом и њиховим родитељима. С обзиром да Основну школу „Моша Пијаде” у Жагубици похађа већи број ученика који потичу из ромских породица и током њиховог школовања јављају се различити проблеми као што су: изостајање са наставе, раније напуштање школе, слабији успех итд. Ангажовање и рад педагошког асистента би свакако допринело побољшању положаја ученика из осетљивих група;

- Укључивање школског психолога у састав Интерресорне комисије;

- Обезбеђивање услова за остваривање додатне подршке ученицима који су укључени у инклузивно образовање, нпр: лични пратилац, педагошки асистент и сл;

- Умрежавање и боља сарадња свих релевантних институција на нивоу општине и формирање Локалног инлузивног тима.

**Основна школа „Јован Шербановић” Крепољин** има 163 ученика у 14 одељења, у Крепољину и још четири издвојена одељења: Сиге, Милановац, Крупаја, Близнак. Због недостатка ученика на подручју издвојеног одељења у Брезници ово одељење је морало бити угашено. Специфично за крепољинску школу јесте то што је похађа велики број ђака-путника, нарочито ђака-пешака. У последњим годинама број ученика опада, јер према подацима из 1987. године имала је 500 ученика.

Наставна средства којима школа располаже су на задовољавајућем нивоу. У дворишту школе посебно место заузима Етно-кућа, саграђена у хомољском стилу, пуна употребних предмета и намештаја из протеклих векова, али због старости објекта потребна је реконструкција исте. Школа има 40 радника, од чега је 24 у настави.

У школи се спроводе активности на плану социјалне заштите ученика кроз евидентирање броја ученика из социјално угрожене категорије као и основни подаци о породичној ситуацији ових ученика и школа обезбеђује бесплатну кухињу за ученике из ове категорије, као и бесплатну екскурзију.

**Инклузивне активности**

У школи се израђују индивидуални образовни планови и то ИОП 1 (прилагођени) и ИОП 2 (измењени). Укупно 5 ученика похађа индивидуалне образовне планове. У 4. разреду 3 ученика похађа ИОП1. Код ученика који похађају ИОП1 не постоје здравствене потешкоће. Сва три ученика имају потребу за подршком у учењу. У 6. разреду 2 ученика похађају наставу по ИОП2. Један ученик има вишеструке здравствене потешкоће и сметње у интелектуалном развоју, без формираних социјалних навика, што веома отежава рад са овим учеником.

Од 24 наставника укључујући и стручног сарадника и директора, део је похађао обуку „Инклузивно образовање и индивидуални образовни план”.

Стручни тим за инклузивно образовање има 9 чланова. Тим се састаје по потреби и разговара о оствареним резултатима у раду са ученицима.

За ученике са вишеструким развојним сметњама потребан је лични пратилац детета. Било би значајно да се обезбеди повремени долазак логопеда и дефектолога.

**Основна школа „Јован Шербановић” Лазница** налази се у центру насеља Лазница, у свом саставу има само једно издвојено одељење у Селишту. Већина становништва насеља Лазница је влашког порекла. Садашња школска зграда је сазидана 1958. године. Школа је укључена у „Програм модернизације школе” којим се предвиђа извођење инфраструктурних радова. Тим за инклузивно образовање у сарадњи са осталим наставницима у школи учествује у изради и прати реализцију индивидуалног образовног плана за који школа добија мишљење интерресорне комисије. У школи се ради и на идентификацији и пружању подршке даровитим ученицима. За ученике који живе у тешкој материјалној ситуацији, као и за треће дете у породици школа, преко општине, обезбеђује помоћ у виду бесплатне исхране. Ушколи има три ученика из једне рањиве породице и један ученик са инвалидитетом, а  
ученика са сметњама у развоју тренутно нема.

У општини Жагубица постоји једна средњошколска установа, **Техничка школа Жагубица**. Школа је почела са радом у септембру 1979. године.

Техничка школа у Жагубици образује ученике за следећа подручја рада и занимања:

• Економија, економски техничар, четврти степен стручне спреме;

• Трговина, угоститељство и туризам, кулинарски техничар, четврти степен стручне спреме;

• Трговина, угоститељство и туризам, кувар, трећи степен стручне спреме.

Зграда Техничке школе налази се у центру Жагубице. Школа има десет класичних учионица и четири кабинета за хемију и биологију, пословну кореспонденцију и комуникацију, рачунарство и информатику и пословну информатику, рачуноводство и статистику. У саставу школе налази се и ресторан за извођење практичне наставе за образовни профил кулинарски техничар и кувар. Школа располаже наставним средствима која у односу на прописане нормативе чине око 70% прописаних средстава. Током 2018. и 2019. године објекат Техничке школе у Жагубици је у потпуности енергетски реконструисан.

Техничка школа у Жагубици има 31 запослених радника. Настава је нестручно заступљена из следећих предмета: математика, социологија, филозофија, и физика.

За ученика коме је услед социјалне ускраћености, сметњи у развоју, инвалидитета и других разлога потребна додатна подршка у образовању, школа обезбеђује отклањање препрека и доноси индивидуални образовно-васпитни план. Школу похађа 5 ученика који живе у хранитељским породицама, 4 ученика из једнородитељских породица, док 2 ученика похађају наставу по ИОП-у.

### *Удружењe „Инвалиди Хомоља“ Жагубица*

Удружење „Инвалиди Хомоља” је основано 2011. године у Жагубици. Удружење је упослило секретара који координира пружање потребне правне, економске и социјалне помоћи чланству на територији целе општине. Удружење тренутно има 203 регистроване особе са инвалидитетом, различитих инвалидности (ментални, параплегичари, дистрофичари, слепи, глуви, мултипле склероза, квадриплегичари и ампутирци). Удружење организује: стручне скупове, семинаре и друге едукације; побољшање економског статуса инвалида; организовање излета и екскурзија; организовање волонтерских акција и асистената ради помоћи у кући угроженим особама са инвалидитетом.

Удружење активно помаже својим члановима у остваривању њихових законских права. Организују се редовни обиласци и пружа се помоћ у пакетима са кућним потрепштинама, као и новчана помоћ за лечење и лекове. Удружење активно учествује на различитим конкурсима, како би кроз програме упослили особе са инвалидитетом, а које имају преосталу радну способност. Удружење учествује у различитим општинским манифестацијама и на Сајму запошљавања и редовно обележава Светски дан особа са инвалидитетом. Удружење је у 2021. години, као партнер на пројекту, заједно са Центром за социјални рад, учествовало на ЕУ пројекту “Подршка социјалној инклузији за сигурну будућност” којим је 10 породица особа са инвалидитетом добило помоћ у виду изградње нових кућа или реконструкције постојећег објекта за становање. Удружење сарађује са удружењима инвалида из Зајечара и Крагујевца.

### *Удружењe пензионера Жагубица*

Удружење пензионера има 1.136 чланова. Удружење има три просторије, две канцеларије и салу и има проблем са грејањем наведених просторија, а проблем је и у месним организацијама пензионера око адаптације просторија које су у врло лошем стању.

Удружење у сарадњи са Домом здравља спроводи бесплатне прегледе у Жагубици, Осаници, Лазници и Крепољину. Удружење ради на окупљању и дружењу кроз развијање културно забавних активности путем разних секција, учествује у заједничкој акцији са Општинском управом и Црвеним крстом у подели бесплатних пакета хране и хигијенских препарата најугроженијим пензионерима, као и на подстицају чланства на животно осигурање. Удружење сарађује и са другим удружењима у региону и шире.

### *Асоцијацијa за развој општине Жагубица*

Асоцијација за развој општине Жагубица је невладина организација основана 2005. године у циљу унапређења услова за социјално-економски и развој цивилног друштва и побољшање услова живота и рада у општини Жагубица и шире. Услед организовања службе помоћ у кући, број запослених у Асоцијацији се повећао, те у овом тренутку има 16 запослених и око 25 волонтера. У протеклом периоду Асоцијација је реализовала бројне пројекте домаћих и иностраних донатора. Усмеравање Асоцијације на област социјалне заштите и улогу организације која пружа услугу помоћ у кући (за одрасле и старе особе, као и за децу и одрасле особе са инвалидитетом) датира још из 2009. године уз снажан позив локалног Центра за социјални рад и Општине да Асоцијација буде главни партнер у овој области. Крајем 2014.године Асоцијација за развој општине Жагубице међу првим организацијама у Србији добила је лиценцу за пружање услуге „Помоћ у кући за одрасла и стара лица“. У периоду од 2014. до 2021. године услуга је пружана за преко 800 корисника са 3 ангажованих лиценцираних стручних радника и 78 лиценцираних геронтодомаћица-неговатељица. Асоцијација за развој општине Жагубица је 2021.године обновила лиценцу за пружање услуга у локалној заједници. У 2022. години Асоцијација је са општином Жагубица закључила Уговор за пружање услуга помоћ у кући за стара и изнемогла лица на територији општине Жагубица.

### *Црвени крст Жагубица*

Црвени крст Жагубица, има запослена три радника: секретара, магационера (возача) и хигијеничара (помоћника магационера). У последњим годинама Црвени крст Жагубица развио је мрежу волонтера по свим насељима, и то већином младих, у разним активностима које Црвени крст Жагубица спроводи. Црвени крст Жагубица је смештен у у изнајмљеној канцеларији, за коју закуп плаћа локална самоуправа и користи магацински простор од 100 м2. Извођењем обуке за возаче и раднике Црвени крст приходује део средстава за своје делатности. Црвени крст Жагубице поседује возило DaciaSandero који се користи у активностима поред RenaultKangooPickup, тако да се може у сваком тренутку стићи до крајњих корисника.

### *Национални савет Влаха Србије*

Националнисaвeт јеорганизацијакојојсузакономповеренаодређенајавнаовлашћењадаучествујеуодлучивањуилидасамосталноодлучујеопојединимпитањимаизобластикултуре, образовања,обавештавањаислужбенеупотребејезикаиписмауциљуостваривањаколективнихправанационалнемањине.Националнисаветпредстављавлашкунационалнумањину кojaживинaтeритoриjиРeпубликeСрбиje, кojусмaтрaсвojoмотаџбинскоммaтицoм, учествујеупроцесуодлучивањаилиодлучујеопитањимаиздефинисанихобластизаостваривањеиунапређењеправапредставникавлашкенационалнемањине.

*Удружења Рома Жагубица*

Удружење Рома „Ђурђевдан“ Жагубица основано је 2011. ради унапређења образовног, економског и социјалног положаја Рома у општини Жагубица и Републици Србији. Спроводи мање акције намењене циљној групи у сарадњи са локалним актерима а нема искуства у учешћу на већим пројектима.

## 2.2. Општи подаци и преглед по секторима

### *Територија*

Општина Жагубица се налази у југоисточном делу Браничевског округа и источном делу Србије на 170 километара југоисточно од Београда и 83 километара од Пожаревца. Територија општине има облик развученог правоугаоника, дужине око 35 км и ширине око 26 км. У тим оквирима захвата површину од 760 км². Са 14 становника/км2 општина Жагубица спада у ред најређе насељених општина не само у Браничевском округу већ у целој Србији. Територијално припада Браничевском округу и граничи се са општинама Петровацна Млави, Бор, Мајданпек, Деспотовац и Кучево.

Природно-географски фактори, нарочито рељеф и клима, утицали су на извесну географску затвореност и особеност овог подручја, што је имало великог утицаја на насељеност, организацију и развој привредног и културног живота. Разноврсни облици рељефа општине, сложена геолошка подлога, хидрографија и клима условили су одговарајућу структуру и богатство природних ресурса. Међу њима су најзначајнији пољопривредно земљиште, шуме, минералне сировине и водни потенцијали, који општини омогућавају идеалну предиспозицију за развој пољопривреде (сточарство, воћарство, ратарство, рибарство и пчеларство). Хомоље је предодређено за производњу еколошке хране високог биолошког квалитета која треба да буде и покретач развоја туризма на овом подручју. Шуме су богате шумским плодовима, лековитим и ароматичним биљем као и разноврсним фондом дивљачи, а Хомоље је у целини врло богато водом, са бројним изворима, врелима и потоцима.

### *Демографија*

Према попису из 2011. године, у општини Жагубици било је 4.527 домаћинстава, док је просечно домаћинство имало 2,96 чланова по чему је општина Жагубица била слична другим општинама у Браничевском округу (2,84) као и целој Србији (2,75). На површини од 760км2 у 18 насеља и 15 месних заједница, по попису из 2011. године, живело је 12.737 становника, од чега су 51% биле жене, а 49% мушкарци. Према службеним проценама за јун 2021. године Жагубица је имала 10.653 становника, а према првим резултатима Пописа из 2022. године, у укупно пописаних 3.980 домаћинстава живи 9.855 становника.

Број становника у општини се константно смањује од 1961. године, а највеће смањење броја становника је забележено у периоду 1981-2002. године. Годишње се у Жагубици број становника смањи за 250-300 особа. Тренд смањења броја становника је резултат примарно изузетно високе негативне стопе природног прираштаја (-21 у 2021. години).

**Природно кретање становништва, Општина Жагубица од 1961. до 2021. године**

|  |  |  |  |  |  |
| --- | --- | --- | --- | --- | --- |
| Година | Бројстановника | Живорођени | Умрли | Природниприраштај | Умрлаодојчад |
|
| 1961 | **22602** | **299** | **225** | **74** | **18** |
| 1971 | **21055** | **247** | **225** | **22** | **4** |
| 1981 | **20275** | **159** | **261** | **-102** | **3** |
| 1991 | **17777** | **177** | **255** | **-78** | **1** |
| 2001 | **16972** | **141** | **188** | **-47** | **0** |
| 2011 | **12756** | **80** | **256** | **-176** | **0** |
| 2021 | 10653 | 60 | 282 | -222 | 0 |

*Извор података: Витална статистика, РЗС, јануар 2023*


Овом тренду доприносе и интезивне миграције становништва, најчешће село-град, исељавање из општине у веће центре, а врло је чест и одлазак становништва у иностранство углавном из економских разлога.Негативни демографски трендови су довели до тога да је општина Жагубица релативно “стара” општина са просечном старошћу становништва од 49 године и најстарија је општина у Браничевском округу.

**Становништво у општини Жагубица према старосним групама и полу, 2020 – 2021.**

|  |  |  |  |  |
| --- | --- | --- | --- | --- |
| СтаСновништво у општини Жагубица према старосним групама и полу, 2019 – Старосне групе | 2020 | | 2021 | |
| **Ж** | **М** | **Ж** | **M** |
| Деца старости до 6 година (предшколски узраст) | 235 | 239 | 225 | 227 |
| Деца старости 7 – 14 година (узраст основне школе) | 321 | 341 | 312 | 320 |
| Деца старости 15 – 18 година (узраст средње школе) | 216 | 219 | 203 | 212 |
| Децастарости 0 – 17 година | 715 | 735 | 686 | 708 |
| Бројмладих 15 – 29 година | 820 | 931 | 798 | 914 |
| Радниконтигентстановништва (15 – 64 година) | 3033 | 3314 | 2950 | 3250 |
| Укупанбројстановника | 5545 | 5375 | 5403 | 5250 |


*Изворподатака: Виталнастатистика, РЗС*

*Становништвопремастароснимгрупама, 2021.*



*Извор података: Витална статистика, РЗС*

**Досељено и одсељено становништво, за период 2019 – 2021. године**

****

*Извор података: Унутрашње миграције, РЗС*

Општина Жагубица је мултиетничка средина и од укупно 12.737 становника према Попису из 2011. године, 9.024 или 70,85% становника су Срби, као већинско становништво, 2.811 или 22,07% становника су Власи, као најзаступљенија национална мањина у општини, а сви остали чине укупно 1,42% од укупног броја становника. Власи су као најбројнија национална мањина вековима присутни. Као народ који је изузетно прилагодљив и отворен, у суживоту је са српским становништвом кроз мноштво мешовитих бракова, заједничко радно ангажовање, заједничке манифестације, славе и обичаје, али је аутентичност Влаха као народа који има свој језик, музику, фолклор и обичаје опстала. У општини Жагубица мањинска права су изједначена са правима већинског становништва, односно на територији општине Жагубица права су иста за све и доступна свим њеним становницима.

### *Економија и запосленост*


Општина Жагубица према степену развијености припада 4. групи општина, као изразито неразвијена. Искоришћавање природних сировина је најважнија привредна активност. Због богатих ресурса и географске структуре, као и вишевековне традиције, пољопривреда представља најважнији привредни сектор, у оквир којег је посебно развијено сточарство (говедарство, овчарство и пчеларство).Према подацима из Пописа пољопривреде, у општини Жагубица је 3.156 пољопривредних газдинстава, или 50% свих домаћинстава у општини. У општини преовлађују пољопривредна газдинства са поседом до 5ха, док је број великих пољопривредних газдинстава симболичан. Поред пољопривреде, значајну грану представља рударство и експлоатација и прерада дрвета. Захваљујући постојању бројних природних, историјских и етнографских вредности, Жагубица поседује висок потенцијал за развој туризма, који је међутим још увек недовољно искоришћен примарно због слабије доступности и неразвијене саобраћајне и туристичке инфраструктуре.

У 2021. години, према подацима из Агенције за привредне регистре, на територији општине регистровано је 89 активних привредних друштава и 270 предузетника. Највеће привредно друштво је Рудник мрког угља “Јасеновац” Крепољин, који запошљава око 200 радника, као једино предузеће које по класификацији припада средњим предузећима. Остала активна предузећа припадају малим и микро предузећима, са углавном до 10 радника, а највећи број послује у области трговине и угоститељства, експлоатације дрвета и производње резане грађе, транспорта и извођења грађевинских радова.У структури предузетника преовлађује услужни сектор, трговинске радње, односно трговина на велико и мало. Са изузетком пар млинова и мини млекаре „МЗ-Хомољка“ у Изварици, у општини нема прерадних капацитета за пољопривредне производе (хладна и топла прерада воћа и поврћа, кланице итд.).

Према подацима за 2021. годину, према општини рада регистровано је 1.884 запослених, а према општини пребивалишта 2.279. За разлику од националног просекау којем доминантно место има запосленост у рударству, прерађивачкој индустрији и трговини на велико и мало, и пољопривреди. Велики број запослених налази се у непроизводним делатностима образовању и здравству и социјалној заштити. Највећи број запослених се налази у привредним друштвима (73,08%), а знатно мање у предузетничким делатностима (26,92%).


У 2022. години према подацима Националне службе за запошљавање, регистровано је 175 незапослених, међу којима су доминантне особе женског пола, старосне доби 30-54 година.У структури незапослених доминирају незапослени са средњом стручном спремом (око 38,83%) и квалификована радна снага (око 23,79%), а на неквалификовану незапослену радну снагу отпада (око 28,15%). Врло је мали број незапослених са вишим степенима стручне спреме - висококвалификовани, виша и висока стручна спрема (око 9,22%).

**Регистрованинезапосленипремаполу, 2020─2022.**



Извор: Национална служба за запошљавање

**Учешћенезапосленихпремастароснимгрупама и полу у укупномбројунезапослених, 2022.**(**%**)



Извор: Националнаслужбазазапошљавање

Просечна нето зарада има стални тренд повећања, али је и у 2021. години била значајно мања у односу на просек Републике Србије (52.827 - 65.864 РСД).

Генерално говорећи, неразвијеност локалне економије и низак степен економских активности, главни је узрок сиромаштва великог броја становника општине и представља главни ризик у њеном даљем развоју.

Оцене сиромаштва методом мапирања сиромаштва, 2013.

|  |  |
| --- | --- |
| Стопаризикаодсиромаштва (%) | 40.3 |
| Стопа ризика од сиромаштва - ранг општина | 131 |
| Џини коефицијент (интервал од 0 до 100) | 34.8 |
| Релативни јаз ризика од сиромаштва (%) | 14.4 |

Извор: Светскабанка и РЗС

### *Образовање*

У општини Жагубица, прама попису из 2011 године, живело је 678 неписмених лица, што чини чак 5,75% становништва старог 10 или више година. Жене чине убедљиву већину неписмених – њих 577 је неписмено. Највећи број неписмених су лица стара 65 и више година.Према образовној структури, без школске спреме било је 773 лица старијих од 15 и више година, односно 6,91%, од чега далеко већи број чине жене. Непотпуно основно образовање имало је чак 3.013 лица, односно 26,95%, дакле, више од четвртине становништва. Највише особа је имало само основно образовање, 3.532, док су високо образовање имала само 262 лица, односно 2,34% становништва старијег од 15 година. Ова статистика је и даље неповољна, са мањим унапређењима у заступљености вишег и високог образовања и образованости женске популације.

Када је реч о институцијама у области образовања, на територији општине Жагубица постоји једна предшколска установа, три основне школе и једна средња стручна школа.

Предшколска установа„Полетарац“ почела је са радом 1986. године, има 33 запослена и 14 васпитних група. Од септембра 2021. реализују се Нове основе програма предшколског васпитања и образовања ''Године узлета'', aусвојена је и Стратегија развоја предшколског васпитања и образовања у општини Жагубица за период од 2020-2025. која се директно односи на област деловања установе.

Основно образовање одвија се у три матичне основне школе и 13 подручних одељења (по свим насељима општине). Матичне основне школе се налазе у Жагубици («Моша Пијаде»), Лазници и Крепољину («Јован Шербановић»). У ове три школе иде око 620 ученика, док око 90 ученика сваке године заврши основну школу. У школској 2020/2021.години у основну школу у самој Жагубици уписан је укупно 384 ученик, а у последњих пет година број ученика константно опада, сваке школске године је у просеку 20 ученика мање. Исхрану у школској кухињи за ученике који су у стању социјалне потребе и за треће дете обезбеђује локална самоуправа као и превоз ученика. Највећи број школа, нарочито подручних одељења, према опреми и комуналној опремљености је на граници минималног стандарда. На територији општине Жагубица не постоји школа за децу са сметњама у развоју, као и дневни боравак за децуса сметњама у развоју. Све школе од 2012/2013. школске године, спроводе инклузивне активности и формирале су тимове за инклузивно образовање. Какогод, још увек је присутан проблем редовног школовања ове групе деце, јер у тимовима нису укључени сви неопходни стручњаци због недостатка кадрова. У основним школама на територији општине Жагубица у насељима Лазница, Селиште, Осаница, Крепољин и Милановац уведен је изборни предмет „Влашки говор са елементима националне културе“.

У општини постоји једна средњошколска установа, Техничка школа Жагубица, која образује ученике за подручја рада и занимања: економија, економски техничар (4. степен стручне спреме); трговина, угоститељство и туризам, кулинарски техничар (4. степен стручне спреме) и кувар (3. степен стручне спреме).У 2022/2023. години школу похађа укупно 151 ученик. Због великих миграционих промена становништва и све мање деце на територији општине, постоји тренд опадања броја ђака у Техничкој школи, око 15% годишње.

Тренутно се из буџета општине Жагубица стипендира око 90 средњошколаца и студената.

Заједнички фактор који се запажа код свих јесте смањење броја ученика током последње деценије услед општег пада броја становника и негативног природног прираштаја.

### *Здравство*

Дом здравља Жагубица је централна здравствена институција у општини. У 2021. години запошљавала је укупно 18 лекара, 2 стоматолога и ниједног фармацеута. На једног лекара било је распоређено 592 становника, што је значајно више од републичког просека (339). Поред основних делатности здравствене заштите, Дом здравља Жагубица спроводи активности у вези са радом са децом са сметњама у развоју, особама са инвалидитетом и са сиромашном децом у сарадњи са Центром за социјални рад и општинском организацијом Црвеног крста. Не постоји директан план рада за наведене популационе групе, већ се њима пружају све здравствене услуге које њихово здравствено, социјално и економско стање захтева (превентивне и куративне услуге, терапијско-дијагностичке услуге, упућивање у установе вишег нивоа, санитетски превоз, кућне посете) без обзира на њихово здравствено осигурање.

С обзиром на профил становништва, све су потребнији лекари за рад у породицама, интернисти и геронтолози, с обзиром на старосну структуру становништва и проблеме здравствене заштите старог становништва, којима су и здравствене службе све недоступније због разуђености насеља и проблема са јавним превозом. Дому здравља недостају службе медицине рада, физикалне медицине и рехабилитације, саветовалиште за младе, саветовалиште за болести зависности, саветовалиште за дијабетичаре. Дом здравља има саветовалиште за жене, саветовалиште за труднице, саветовалиште за планирање породице, саветовалиште за предшколску и школску децу.

Број обављених прегледа и пружених здравствених услуга 2016-2022.

|  |  |  |
| --- | --- | --- |
| Година | Бројобављенихпрегледа | Бројпруженихуслуга |
| 2016. | 94.412 | 183.337 |
| 2017. | 81.742 | 185.017 |
| 2018. | 73.658 | 186.447 |
| 2019. | 73.162 | 186.188 |
| 2020. | 58.874 | 139.332 |
| 2021. | 68.814 | 170.625 |
| 2022. | 62.446 | 159.912 |

Извор: ДомздрављаЖагубица

Кроз ове податке уочава се тренд опадања указаних прегледа за скоро трећину од 2016. године што је последица смањења броја становника, док мање интезиван тренд пада у броју пружених услуга може да указује и на већу потребу становништва – понајпре старије животне доби за услугама здравствене заштите.

У Стратешком плану Дома здравља, наведени су следећи главни проблеми који се уочавају као генерални изазови у раду са становништвом на територији општине:

* У општини егзистира висок проценат старог становништва;
* Велика разуђеност становништва – мали број становника разуђен је на великом простору;
* Велики је број здравствено неосигураних лица (према процени Дома здравља око 20% одраслих и деце немају здравствено осигурање).

За решавање ових проблема Стратешким планом су дефинисани следећи циљеви и мере који се индиректно односе и на циљеве овог документа:

1) Унапређење здравља посебно осетљивих групација становника које гравитирају Дому здравља Жагубица

2) Повећање доступности здравствствених услуга дома, стварањем једнаких услова за коришћење здравствене заштите свим корисницима који гравитирају ка Дому здравља Жагубица

3) Увођење секундарне здравствене заштите становништва на нивоу Дома здравља Жагубица.

### *Безбедност*

За безбедност у општини задужена јеполицијска станица Жагубицакоја обавља законом утврђене полицијске и друге послове, пружа подршку владавини права у демократском друштву и одговорна је за остваривање безбедности. Обављањем полицијских послова полицијска станица свима пружа заштиту њихових права и слобода што је битан осврт за стратешки документ. Приликом пружања заштите, полиција поједина права и слободе може ограничити, али само под условима и на начин утврђен Уставом и законом. Полицијска станица Жагубица спроводи и активности у циљу превенције и заштите ученика од насиља, предавања за ученике од стране стручних лица, спречавање и/или сузбијање насиља у породици и сличне интервенције које су у вези са предметом Стратегије.

### *Социјална заштита*

За област социјалне заштите је директно задужен Центар за социјални рад у Жагубици који је међуопштински центар за општине Жагубица и Петровац на Млави.

Центар за социјални рад обавља следеће стручне послове у области социјалне заштите и социјалног рада, према Закону о социјалној заштити („Сл. гласник РС”, бр. 24/2011):

1) процењује потребе и снаге корисника и ризике по њега и планира пружање услуга социјалне заштите;

2) спроводи поступке и одлучује о правима на материјална давања и о коришћењу услуга социјалне заштите;

3) предузима прописане мере, покреће и учествује у судским и другим поступцима;

4) води прописане евиденције и стара се о чувању документације корисника и

5) обавља и друге послове утврђене Законом и другим прописима.

Послове који се односе на права, односно услуге социјалне заштите о чијем се обезбеђивању стара јединица локалне самоуправе Центар за социјални рад обавља у складу са Одлуком о правима и услугама у социјалној заштити у општини Жагубица, прописом који доноси надлежни орган општине Жагубица.

У свом раду Центар се придржава својих планова и програма рада за општину Жагубица, прилагођавајући се ситуацији на подручју за које је основан као и потребама појединаца, породица и других друштвених група којима пружа заштиту.

Одлука о правима и услугама у социјалној заштити у општини Жагубица („Сл. гласник општине Жагубица” бр. 10/2011) уређује права и услуге у социјалној заштити грађана са територије општине Жагубица, услове и начине њиховог остваривања, начин обезбеђивања средстава, обавезу израде годишњих програма унапређења социјалне заштите.

Права и услуге у социјалној заштитипрема важећој општинској одлуци, подаци из Извештаја о раду за 2022. годину

|  |  |
| --- | --- |
| **Права у социјалнојзаштити** | |
| Правонаједнократнупомоћ | 311 признатих права | |
| Право на опрему корисника за смештај | Није било признатих права | |
| Право на путне трошкове и исхрану пролазника | Није било признатих права | |
| Право на накнаду трошкова сахране | 4 призната права | |
| Право на накнаду трошкова здравствене заштите | Није било признатих права | |
| Правонабесплатаноброк | Није било признатих права, народна кухиња још увек не постоји | |

|  |  |
| --- | --- |
| **Услуге у социјалној заштити** | |
| Помоћ у кући | 37 корисника је током 2022 године користило услугу, док је 14 лица на листи чекања.  По процени, уколико би се услуга пружала у свим местима општине, могло би да је користи још и до 50 особа. |
| Помоћ у кући за децу са сметњама у развоју | Услуга није установљена |
| Услуга асистенције особама са инвалидитетом | Услуга није установљена |
| Дневни боравак за децу и младе са сметњама у развоју | Услуга није установљена |
| Услугеканцеларијезамладе | Услуга није установљена |
| Услуге клуба за старија лица | Услуга није установљена |
| Саветовалиште за брак и породицу | Услуга није установљена  Прошле године су евидентирана 35 деце и 39 одраслих у вези вршења родитељског права, било је 29 хитних мера привременог удаљења и 27 забрана контактирања и прилиска. 25 деце је на хранитељству на подручју општине, од тога 10 са сметњама у развоју. 9 деце су евидентирана да не похађају наставу.  Све то изискује ангажовање стручњака као што су психолог, логопед и сл., што су стручни профили који недостају. |
| Социјално становање у заштићеним условима | Није установљено  Потребно је редефинисати (без „у заштићеним условима“ пошто је то други тип услуге) |
| Становање уз подршку за младе који се осамостаљују | Није установљено |

Проширење Одлуке о правима и услугама у социјалној заштити у општини Жагубица за сада није неопходно, већ само редефинисање одређених права и услуга (нпр. уместо Саветовалишта за брак и породицу да стоји Саветодавно-терапијске услуге, надаље Социјално становање, без одредбе “у заштићеним условима”).

Највећи број корисника Центра је,у просеку, у старосној групи одраслих (26-64) и њихов број се увећава у односу на остале старосне групе за све посматране године.

Број корисника се у претходних пет година кретао на следећи начин: 2016. године је било 613 корисника, 2017. године 583, 2018. године 617, 2019. године 618, 2020. године 675, 2021. 630 (од којих су 320 жене), док је тренутни 589, 301 жена,288мушкараца. Тренд флуктуације броја корисника уочава сезбог приказа корисника једнократних новчаних помоћи а који нису корисници новчане социјалне помоћи, али статистика показује извесну уравнотеженост током година.

*Извор података: Републички завод за социјалну заштиту*

|  |  |  |  |
| --- | --- | --- | --- |
| **Параметар** | **Вредностпараметраза 2020. годину** | **Вредностпараметраза 2021. годину** | **Вредностпараметраза 2022. Годину** |
| Укупан број корисника социјалне заштите на евиденцији Центра за социјални рад | 675 | 630 | 589 |
| Удео корисника социјалне заштите у укупној популацији (%) | 6,2 | 5,9 | 5,5 |
| Број стручних радника у Центру за социјални рад | 1 | 2 | 2 |
| Однос броја корисника социјалне заштите и стручних радника Центра за социјални рад | 675 | 315 | 295 |
| Однос броја становника и стручних радника Центра за социјални рад | 10920 | 5268 | 5327 |

*Извор података: Републички завод за социјалну заштиту*

Најбројније корисничке групе када су у питању пунолетни корисници јесу група социо-материјално угрожених корисника чије су породице корисници новчане социјалне помоћи и др. видова материјалних давања, у 2016 години – 120, у 2017. години – 136, 2018. године- 190, у 2019. години – 109, 2020. године – 104,2021. -172, 2022. - 92, као и корисничка група особа са инвалидитетом, којих је било 2016. Године- 132, 2017. године – 101, 2018. године – 97, 2019. године – 131, 2020. године – 131, 2021. – 154 и2022. – 143.

Најбројнија корисничка група када су у питању деца јесте група социо-материјално угрожене деце чије су породице корисници новчане социјалне помоћи и других видова материјалних давања: 70 у 2016. години, у 2017. години – 79, 2018. године - 69, у 2019. години – 70, 2020. године - 72, 2021. -72 и 2022. -70 деце. Ради се највећим делом о деци ромске националности.

*Корисничке групе новчане социјалне помоћи за период 2016-2022.година*

Услугу Помоћ у кући 2020. користило је 35 корисника, 2021. 56, док је актуелни податак 37 што је врло приближан број од претходне две године иуказује на то да је пораст корисника као тренд занемарљив, али услед недовољне територијалне покривености, иначе је број особа у потреби већи.

Током 2020. године под старатељством у породици и на смештају било је 17 деце, 2021. – 4 и 2022. - 4 детета на смештају. Евидентирано је 32 деце чији се родитељи споре око начина вршења родитељског права, број деце са инвалидитетом је био 13, број деце чији се родитељи не старају адекватно 4, деце у сукобу са законом и проблемима у понашању 15 и остале деце 7. Посебна специфичност општине Жагубица је збрињавање деце са територије других центара у нашим хранитељским породицама. Током 2022. године укупан број хранитељских породица којима је утврђена општа подобност за хранитељство је 11 са 25 деце, од којих је 4 са територије општине а остала су из других општина.

**Услугесмештаја**

|  |  |  |  |
| --- | --- | --- | --- |
| **Параметар** | **Вредностпараметранадан 31.12.2020.** | **Вредностпараметранадан 31.12.2021.** | **Вредностпараметранадан 31.12.2022.** |
| Хранитељскепородице | 13 | 12 | 11 |
| Број деце која користе услуге смештаја 0 – 17 година | 4 | 3 | 4 |
| Стопа деце која користе услуге смештаја на 1000 деце | 2,8 | 2,2 | 2,8 |
| Стопа деце у резиденцијалним установама на 1000 деце | 0,0 | 0,0 | 0,0 |
| Стопа деце у хранитељским породицама на 1000 деце | 2,8 | 2,2 | 2,2 |
| Број деце са инвалидитетом која користе услуге смештаја | 1 | 0 | 0 |
| Број корисника у установама који имају 65 и више година | 3 | 2 | 6 |
| Удео корисника у установама старости 65 и више година у укупном броју лица старости 65 и више година у % | 0,1 | 0,1 | 0,2 |

*Извор података: Министарство за рад, запошљавање, борачка и социјална питања, Центар за социјални рад Жагубица*

Када су у питању друге старосне групе, током 2020. године на породичном смештају је било 18 лица, младих 4, одраслих 7, старијих 7, на домском смештају је било укупно 21 лице, млади 1, 15 одраслих и 5 старијих, што чини укупан број на смештају од 39 особа. Током 2021. на породичном смештају је било 18 корисника, на домском смештају 21 пунолетно лице, док је током 2022. на породичном смештају било 20 лица, а на домском смештају 21 пунолетно лице. Под старатељством је било 22 одрасла и 11 старијих лица.

|  |  |  |  |
| --- | --- | --- | --- |
| Параметар | Вредност параметра за 2020.год | Вредност параметра за 2021.год | Вредност параметра за 2022.год |
| Породични смештај | 18 | 18 | 20 |
| Домски смештај | 21 | 21 | 21 |

Када је у питању број случајева породичног насиља, у 2021. је забележен 1 случај према детету и 7 према женама, у 2022. 1 случај према детету и 6 према женама, док се 40 лица спорило око вршења родитељског права. Нажалост, званичне цифре не говоре много јер је још увек пуно непријављених случајева (од страха од насилника, стигме, осуде околине и слично) те је важно радити на оснаживању жена и подршци породицама.

**Заштита**

|  |  |
| --- | --- |
| **Параметар** | **Вредностпараметраза 2022.годину** |
| Број пријављених случајева породичног насиља према деци | 1 |
| Број пријављених случајева породичног насиља према женама | 7 |
| Број деце у сукобу са законом (6 – 17 година) | 15 |
| Стопа деце у сукобу са законом (6 – 17 година) на 1000 деце | 10 |

*Извор података: Републички завод за социјалну заштиту*

Када су у питању финансијска средства која општина Жагубица издваја за предметну област, за текућу годину (2023), дат је следећи преглед:

* Стипендије ученичке и студентске у износу од 4.000.000,00 динара
* Незапослене породиље и новорођено дете 6.000.000,00 динара
* Бесплатан превоз грађана на територији општине Жагубица 25.299.434,68
* Центар за социјални рад 4.538.000,00 динара
* Помоћ у кући за стара лица 4.200.000,00 динара (наменски трансферМинистарства за рад, запошљавање, социјална и борачка питања у износу од 1.502.792,00)
* Бесплатан вртић у износу од 5.000.000,00 динара.

Као општи осврт на стање ствари, могло би се рећи да је и даље присутна угроженост Рома, посебно у подстандардним насељима, као и старијих лица са ниским или без примања. И даље је изражена појава нередовног похађања школе, такође и даље постоји проблем са инклузијом деце са сметњама у развоју услед недостатка потребних услуга и стручних кадрова, психолога, дефектолога, логопеда и сл. Актуелан је проблем ургентног збрињавања корисника, који су стамбено и материјално необезбеђени и без породичне заштите који немају адекватне услове за збрињавање у отвореној заштити а смештај у установу социјалне заштите или хранитељску породицу подразумева одређене процедуре, посебно када се ради о медицинској обради за дом, које захтевају дужи временски период. Пожељно решење за овај проблем било би оснивање међуопштинског прихватилишта. Потребан је даљи обухват најсиромашнијих грађана једнократним новчаним помоћима, субвенционисање ђачке кухиње, формирање народне кухиње, даље развијање услуге помоћ у кући, као и успостављање услуге личног пратиоца, као и обезбеђивање стамбене подршке за лица у стању стамбене потребе. Такође се јавља потреба за саветовалиштем као вид подршке функционисању породице и појединца.

У сврху даљег идентификовања неопходних услуга од изузетне је важности спровести даљупроцену потреба корисника и грађана уопште. Процена потребаима троструку сврху: да пружа податке о врстама и раширености потреба у заједници и организацији; да утврђује расположиве ресурсе за пружање услуга и задовољавање потреба, и да обезбеђује податке неопходне за планирање нових услуга и развој нових програма. Законом је дефинисана обавеза центра за социјални рад, у складу са актима локалне самоуправе, да учествује у пословима планирања и развоја социјалне заштите у јединици локалне самоуправе. Своју повезујућу улогу, спону између креатора политике, доносиоца одлука, пружалаца услуга и корисника услуга у систему социјалне заштите центри за социјални рад остварују тако што обављају послове поверене од стране државе и истовремено учествујући у пословима планирања и развоја социјалне заштите у јединици локалне самоуправе за чију територију су основани.

### *Цивилно друштво*

На територији општине Жагубица активно је неколико организација цивилног сектора које делују у оквиру области социјалне заштите или су укључене у остваривање сродних права.Најактивније је удружење које је спровело и спроводи бројне пројекте из области социјалне заштите и пружалац је услуге на локалу – Асоцијација за развој општине Жагубица. У партнерству са општином Жагубица реализовала је три пројекта финасирана од стране Министарства рада, запошљавања и социјалне политикеиз предметне области: „Помоћ у кући за стара лица и обезбеђивање смештаја за стамбено незбринута и социјално угрожена лица”, „Помоћ у кући”, „Помоћ у кући”. Асоцијација јекао пружалац услуге и партнер реализовала и пројекат „Изградња одрживих услуга, послова и организација”, који је за циљ имао увођење стандарда у оквиру услуга социјалне заштите у општинама Жагубица и Жабари. Наставила је са пружањем услуге „Помоћ у кући за одрасла и стара лица“ која једосада пружена за више од 800 корисника. Искуство у предметној области је чини релевантним партнером цивилног сектора за спровођење будућих интервенција.Поред овог, активно учешће имају и удружења инвалида, пензионера и Рома који су углавном усмерени на пројекте и програме подршке својим члановима и циљној групи, док је за остале социјалне групе активизам уочен само на нивоу појединаца.

## 2.3. Приоритетне циљне групе

С обзиром на комплексност области и локалне специфичности, на основу доступних податакаи у консултацији са заинтересованим странама, идентификовани су кључни проблеми и приоритетне потребе циљних група, које су приказане у доњој табели:

|  |  |  |  |
| --- | --- | --- | --- |
| **Циљнагрупа** | **Број** | **Потребе и кључни проблеми са којима се суочавају** | **Напомена** |
| Особесаинвалидитетом | 128 | - Приступачност и мобилност  - Изолованост, усамљеност  - Недостају механизми социјалног укључивања  - Услуга Личнипратилац  - Непостојање услуге као што је Специјализовано хранитељство | Тренутно на територији општине Жагубица има око 128 регистрованих особа с инвалидитетом, али се претпоставља да је број већи услед тога да се нису сви регистровали.  Одрасле особепод сталнимстаратељством: 12. |
| Децасаинвалидитетом | 15 | - Приступачност и мобилност  - Изолованост  - Социјално укључивање  - Лични пратилац(и школе и ПУ примењују програм инклузивног образовања према мишљењу ИРК)  - Дневниборавак |  |
| Старије особе (особе старије од 65 година) | 3.459 | - Домаћинства са само једним чланом,  - Удаљена и слабо приступачна насеља ,  - Удаљеност од здравствених установа,  - Усамљеност, социјално укључивање  - Недостатак Дневног боравка за одрасле  - Недовољан број геронтодомаћица  - Попуњеност капацитета установа социјалне заштите за оне који су у потреби  -Компликована здравствена обрада пре смештаја и немогућност хитног смештаја у установу  - Корисници се смештају у домове у околним градовима(Кучеву, Деспотовцу, Јагодини, Књажевцу и Смедереву) | На територији општине живи 3.459 становника старијих од 65 година од тога 1956 чине жене и 1503 мушкарци.Укупан удео старих у општини је 31%. Индекс старења становништва је 254 и један је од најбрже растућих индекса у Србији.  6 у домовима, 7 на породичном смештају  Корисници услуге Помоћ у кући су тренутно 37 особа, док је 14 на листи чекања а процена је да је још50 лицау потреби за овом услугом. |
| Материјално угрожена лица | 162 | - Незапосленост  - Неквалификованост  - Немогућност проналаска запослења | Корисници новчане социјалне помоћи - пунолетних 92 и деце 70 |
| Деца без родитељског старања | 4 | - Недостају услуге и програми за децу која напуне 18 година  - Подршка за започињање самосталног живота | Нема деце на смештају у установама, само у хранитељским породицама |
| Хранитељскепородице | 11 | - Најближи саветници за хранитељство налазе у Ћуприји, у Центру за породични смештај и усвојење  - У односу на број запослених у центру није мали број хранитељских породица, проблем је што не постоји могућност да се ангажују саветници за хранитељство (нема их довољно ни у Ћуприји). Такође нема ниједног психолога, као ни других стручњака пошто 10 деце имају сметње у развоју, а логопед може само да се приватно ангажује  - Информисаност о хранитељству  - Подизање капацитета за веће укључивање породица у програм хранитељства |  |
| Жртвепородичногнасиља | 7 | - Дискриминација  - Изолованост, осуда околине, неразумевање  - Тежак материјални статус  - Тежак повратак у друштво  - У близини не постоји сигурна кућа, као ни друге институције за пружање помоћи  - Саветодавна и правна помоћ  - Непостојање услуге за прелазни период након што заврше боравак у сигурним институцијама до преласка на самостални живот | 1 детеи 6 пунолетних |
| Роми и друге осетљиве групе | 66+ | - Маргинализација  - Социјална инклузија  -Материјални статус  -Теже запошљиве групе  -Недовољна образованост (често нису ни мотивисани, деца често изостају са наставе)  -Подршка при запошљавању и подизању капацитета за запошљивост | Званично регистровано 66 особа које се изјашњавају као Роми, али претпоставка је да је број већи јер се многа лица не изјашњавају тако услед бојазни од предрасуда. |
| **Индиректникорисници:** |  | **Потребе и кључни проблеми са којима се суочавају** |  |
| Центар за социјални рад;  Црвени крст;  Дом Здравља;Основне и средња школа;  Удружења грађана |  | Недовољно ресурса:  Недостатак саветовалишта  Немогућност хитног смештаја  Недовољно геронтодомаћица  Изражена потреба за личним пратиоцима за децу која имају сметње у развоју за потребе школа и вртића. |  |

# SWOTАНАЛИЗА И КЉУЧНИ ПРОБЛЕМИ У ОБЛАСТИ СОЦИЈАЛНЕ ЗАШТИТЕ

|  |  |
| --- | --- |
| СНАГЕ | СЛАБОСТИ |
| * Активна и функционална услуга: Ваниституционална подршка старим лицима – Помоћу кући * Активне и искусне НВО * Мотивисаност ЈЛС, ресорних институција и ОЦД за унапређење социјалне политике * Искуство ЈЛС и релеватних актера у аплицирањуи управљању средствима различитих донатора за унапређење социјалних услуга * Постојећа буџетска издвајања за унапређење социјалне политике/социјалне заштите * Функционалне институције за подршку угроженим лицима- ЦСР, ДЗ, ЦК, КзМ, образовне институције * Развијена мрежа волонтера ЦК * Постојеће локалне услуге социјалне заштите за децу и младе * Искуство у обезбеђивању социјалног становања за угрожене * Искуство у раду на пројектима * Оперативна скупштинска стална радна тела: Савет за младе и Комисија за родну равноправност, као и самостална радна тела: Савет за међунационалне односе и Савет за развој општине. | * Недостатак потребних стручних радника за пружање социјалних услуга на локалном тржишту рада * Недостатак средстава за финансирање у сектору соц. заштите * Удаљеност релевантних институција и стручњака за пружање помоћи * Непостојање одрживих инклузивних програма и активности подршке особама са инвалидетом, младима и/или старима * Недовољна међусекторска сарадња (образовање, здравство итд) у развијању инклузивних услуга * Неразвијен систем информисања потенцијалних корисника о њиховим правима и могућностима * Неажурна евиденција потенцијалних корисника и мотивисање корисника да се региструју у доступне базе * Недовољна повезаност са цивилним сектором * Предрасуде код грађана * Разуђена територија и неразвијене све врсте комуникација ка удаљеним насељима (путна, интернет, медијска покривеност и др) |
| ПРИЛИКЕ | ПРЕТЊЕ |
| * Доношење националне стратегије развоја социјалне заштите * Коришћење домаћих и ЕУ фондова за локалне социјалне услуге у функцији одрживости постојећих услуга и успостављања нових услуга * Лиценцирање организације(а) пружаоца социјалних услуга * Увођење суфинансирања услуга од стране корисника * Партнерства са општинама и удружењима грађана из окружења у реализацији заједничких пројеката и размена примера добре праксе * Активности на сензибилизацији друштвене средине за проблеме деце и младих, права и потребе особа са инвалидитетом и адекватно медијско промовисање * Интезивније коришћење позитивне законске регулативе као могућност за унапређење социјалне заштите ромских и других рањивих група становништва * Оснивање саветовалишта * Коришћење наменских трансфера. | * Наставак неповољних демографских трендова, старење становништва, недостатак образованог кадра у систему социјалне заштите, пораст сиромаштва, појаве насиља у породици као и пријаве злостављања и злоупотребе особа у стању социјалне потребе (старије особе, особе са инвалидитетом, деца и млади, особе из ромских и других рањивих група) * Политичке промене руководећих структура у систему социјалне заштите што доводи до дисконтинуитета у реализацији планираних активности * Континуитет у негативним трендовима (демографија, економија и сл) * Недостатак финансијских средстава за континуиране социјалне услуге на локалу * Мала мотивисаност послодаваца за запошљавање особа са инвалидитетом * Сива економија * Наставак недоследности по питању наплате суфинансирања од стране корисника социјалних услуга и недовољно јасни критеријуми * Недостатак кровног стратешког документа на националном нивоу * Недовољна предвидљивост одлука националног нивоа и непостојање континуитета око услова суфинансирања локалних услуга у наредним годинама. |

# ВИЗИЈА, ВРЕДНОСТИ И ПРИНЦИПИ РАЗВОЈА СИСТЕМА СОЦИЈАЛНЕ ЗАШТИТЕ

Визија општине Жагубица је да постане заједница срећних, здравих, задовољних и друштвено укључених грађана једнаких шанси у задовољавању својих социјалних потреба.

Како би остварила дефинисану визију, општина Жагубица ће, ангажовањем свих социјалних актера из заједнице и шире, уз успостављање регионалних и интерсекторских партнерстава, континуирано обезбеђивати остваривање права грађана и грађанки на социјалне услуге и садржаје и спроводећи ову стратегију допринети свеобухватном развоју читаве заједнице.

Општина Жагубица се простире на великој површини. С друге стране има мали број насеља и становника тако да је процес пружања појединих услуга из области друштвеног развоја значајно отежан. Проблеми са отежаним пружањем услуга се највише рефлектују у образовању и здравству, али се све области друштвеног развоја суочавају са мањим или већим проблемима. У свим областима је могуће значајно подићи ниво услуга према становништву чиме би се створиле претпоставке квалитетнијег живљења у општини.

Подизање квалитета живота становништва је самим тим приоритет у развоју општине Жагубица. У плану развоја су као најважније области друштвеног развоја, од значаја за подизање квалитета живота становништва, препознате следеће области: образовање, здравство, спорт, култура и социјална заштита.

Вредности на којима се заснива систем социјалне заштите у општини Жагубица су:

* Одговорност и законитост у раду кроз спровођење договорених одлука; преузимање одговорности за властите поступке; доследно поштовање закона, норми, прописа, правила и усклађивање постојећих реформама; транспарентност у раду, континуирана евалуација и самоевалуација.
* Сарадња кроз укључивање свих актера у доношење одлука у остваривању заједничког циља који укључује виши друштвени интерес, конструктивну и континуирану комуникацију, поштовање договорених правила, уважавање сарадника и партнера.
* Иновативност и креативност кроз проналажење нових решења; спремност на учење; спремност на ризик; стварање нове друштвене вредности.
* Хуманост/солидарност кроз емпатију,разумевање туђих проблема; спремност да се помогне другоме.
* Равноправност и недискриминација подразумева иста права за све; прихватање различитости; суживот; познавање и уважавање својих и туђих обичаја и кутура.
* Поставити лице у стању социјалне потребе у фокус деловања – Развијање и пружање услуга које су у највећем степену усаглашене са потребама корисника, уз поштовање људских права и достојанства.

Током спровођења стратегије, општина Жагубица ће се руководити следећим принципима:

* Равноправност и недискриминација - Једнакост права за све („да нико не буде изостављен“)
* Проактивност - Активна инклузија која обухвата стални рад институција и служби као и имплементацију механизама за што шире укључивање грађана
* Доступност услуга корисницима – Обезбеђење услова и развијање услуга, тако да грађани своје потребе приоритетно задовољавају у средини у којој живе и да сваком појединцу подједнако буду приступачне услуге и сервиси.
* Партиципативност корисника -Подршка осмишљена и спроведена према идентификованим реалним потребама корисника и уз њихово учешће. Обезбеђење учешћа корисника у доношењу одлука о начину задовољавања њихових потреба, одговорности за избор и коришћење сопствених потенцијала, пружање подршке кориснику за активирање потенцијала за самостално задовољавање потреба, продуктиван живот у заједници и предупређење зависности од социјалних служби.
* Осигурање квалитета услуга и одрживост – Стално праћење спровођења мера и увођење корективних механизама, уколико је неопходно. Развијање разноврсних услуга у оквиру јавног, невладиног и приватног сектора. Кориснику се благовремено пружа могућност коришћења одговарајуће услуге, у континуитету и потребном трајању.
* Транспаретност у раду - Благовремено и свеобухватно информисање свих грађана и грађанки о раду служби као и проточна размена информација међу локалним институцијама и актерима социјалне заштите.
* Сензибилисаност средине – Стварање система перманентног информисања и едуковања грађана о правима из области социјалне и породично–правне заштите, система услуга социјалне заштите на локалном нивоу, сензибилисање шире популације на идеју инклузије свих категорија грађана с потешкоћама у развоју, са инвалидитетом, маргинализованих група и стварања једнаких шанси за све.

# ЦИЉЕВИ СТРАТЕГИЈЕ РАЗВОЈА СОЦИЈАЛНЕ ЗАШТИТЕ

Општи циљ овог стратешког документа треба да омогући развијање интегративне и одрживе социјалне заштите која развија услуге за очување и побољшање квалитета живота и благостања рањивих и маргинализованих група и појединаца, пружа подршку породицама у задовољавању животних потреба и ствара једнаке могућности за самостални живот и независност појединца, подстиче социјално укључивање у заједницу и предупређује зависност од социјалних служби и на тај начин доприноси економском просперитету и одрживом развоју Општине Жагубица.

**Општи циљ** Стратегије развоја социјалне заштите општине Жагубица:

*Континуирано обезбеђивати остваривање права грађана и грађанки на социјалне услуге и садржаје, ангажовањем свих социјалних актера из заједнице и шире уз успостављање регионалних и интерсекторских партнерстава, и тиме допринети свеобухватном развоју читаве заједнице.*

Општи циљ Стратегије дефинисан је на начин да допринесе остваривању визије општине Жагубица као заједнице срећних, здравих, задовољних и друштвено укључених грађана а ослањајући се на основне постулате у предметној области које је неопходно применити како би се достигао жељени ниво постигнућа и остварили постављени специфични циљеви који су следећи:

**Специфичнициљ 1:** *Обезбедити усклађеност локалног регулаторног оквира са националним стратешкимоквиром и реформом социјалне заштите*

Први специфични циљ дефинисан је на начин да постави кровни оквир даљих интервенција у предметној области имајући у виду нужност да активности примењене на локалу буду усклађене са реформама на националном нивоу и задатим као и будућим планским и стратешким документима Републике Србије.

**Специфичнициљ 2**: *Развијати постојеће и уводити нове услуге социјалне заштите*

Кључни елемент подршке грађанима и грађанкама у заједници представљају услуге које су им доступне зарад остваривања сопствених права на социјалну заштиту. Општина Жагубица је радила на развијању одређених услуга на локалу, али истраживање потреба је показало да је неопходан континуирани рад и даљи развој постојећих и нових, што је уврштено у оквиру специфичног циља.

**Специфичнициљ3**: *Учинити доступним услуге и службе на локалу свим грађанима и грађанкама*

Услед различитих фактора, физичких и/или друштвених баријера (онемогућен приступ, дискриминација, недоступност информација и слично), услуге које треба да стоје на располагању могу и даље да остану недоступне грађанима и грађанкама који за њих имају потребу. Како би се предупредиле ове препреке, специфични циљ је постављен зарад укључивања свих механизама којима би се развијене услуге на локалу учиниле доступне корисницима.

**Специфичнициљ 4**: *Сензитивизација шире заједнице зарад остварења активне социјалне инклузије*

И поред свих напора формалних актера социјалне заштите, активна инклузија осетљивих друштвених група не може бити у потпуности остварена без укључивања најшире заједнице због чега специфични циљ 4 обухвата осмишљавање и спровођење мера за сензитивизацију целог грађанства општине како би се укључивање свих у друштвено-политичкеактивности учинило могућим а у складу са Планом развоја општине Жагубица 2021-2031.

**Специфичнициљ5**: *Иницирати и развијати међусекторску и међуопштинску сарадњу у циљу побољшања квалитета услуга у области социјалне заштите*

Надовезујући се на општи циљ који је дефинисао успостављање регионалних и интерсекторских партнерстава, последњи специфични циљ заокружује целину стратешког усмерења овог документа кроз оквир активности умрежавања, успостављања сарадње и заједничког деловања институција и организација сличне провенијенције на локалу као и успостављања међуопштинских партнерстава са циљем унапређења сектора социјалне заштите.

# МЕРЕ ЗА ИМПЛЕМЕНТАЦИЈУ СТРАТЕГИЈЕ РАЗВОЈА СОЦИЈАЛНЕ ЗАШТИТЕ

Специфичнициљ 1: Обезбедити усклађеност локалног регулаторног оквира са националним стратешкимоквиром и реформом социјалне заштите

Мере за Специфичнициљ 1:

1.1 Континуирано ажурирање базе корисника и израда база потенцијалних корисника од стране локалних актера социјалне заштите

1.2 Ускладити општинске акта социјалне заштите са актуелним потребама

1.3 Прилагођавати постојеће програме и услуге комплементарним стратегијама

1.4 Проширење и усавршавање стручног кадра релевантних институција

1.5 Унапредити материјално – техничке и организационе ресурсе свих пружаоца услуга

1.6 Успоставити систем праћења и евалуације услуга које се спроводе на локалу

Специфичнициљ 2: Развијати постојеће и уводити нове услуге социјалне заштите

Мере за Специфичнициљ2:

*2.1 Пилотирати и пројектно развити нове услуге у складу са реформом система социјалне заштите и договореном стратегијом социјалне заштите на локалном нивоу*

2.1.1 Оснивање међуопштинског прихватилишта

2.1.2 Формирање народне кухиње

2.1.3 Обезбеђивање стамбене подршке за лица у стању стамбене потребе

2.1.4 Формирање Саветовалишта за брак и породицу, односно успостављање саветодавно-терапијске услуге

2.1.5 Успостављање локалних механизама за хитне здравствене интервенцијеза кориснике услуга социјалне заштите

2.1.6 Обезбеђивање услова за остваривање додатне подршке ученицима који су укључени у инклузивно образовање кроз услугупедагошки асистент

2.1.7 Обезбедити субвенције и материјалну подршку (у виду основних потрепштина и лекова) за најсиромашније грађане и грађанке

*2.2 Проширење и побољшање квалитета постојећих услуга*

2.2.1 Помоћ у кући за одрасле и стара лица, за особе са инвалидитетом и децу са сметњама у развоју

2.2.2Лиценцирање услуге Лични пратилац и проширење опсега услуге

2.2.3Осмишљавање и спровођење механизама за унапређење активне инклузије за најрањивије категорије становништва

Специфичнициљ 3: Учинити доступним услуге и службе на локалу свим грађанима и грађанкама

Мере за Специфичнициљ3:

3.1 Обезбедити физичку приступачност јавним објектима за све грађане и грађанке

3.2 Омогућити широку информисаност о доступним услугама у заједници међу грађанима

3.3 Повећање нивоа информисаности и обученостисвих актера система социјалне заштите о реформама у сектору

3.4 Формирати мобилне тимове

3.5 Пројектовати механизме потпоре процесу деинституционализације зарад успешније интеграције особа које долазе из установа у социјалну средину

3.6 Обезбедити материјална и финансијска средства за спровођење услуга на локалу кроз различите фондове

Специфичнициљ 4: Сензитивизација шире заједнице зарад остварења активне социјалне инклузије

Мере за Специфичнициљ4:

4.1Успостављање механизама за укључивање социјално најугроженијих категорија становништва у формалне процесе одлучивања на локалу

4.2 Спроводити кампање подизања свести међу становништвом

4.3 Организовати окупљања у заједници са сврхом боље инклузије рањивих група

4.4 Развијати волонтеризам у раду са рањивим групама

4.5 Успоставити и одржавати перманентну сарадњу са медијима

4.6 Подстицати приватни, привредни и цивилни сектор на социјално одговорно понашање

4.7 Пружити подршку при запошљавању рањивих група

4.8 Подстицати вршњачку едукацију

Специфичнициљ 5: Иницирати и развијати међусекторску и међуопштинску сарадњу у циљу побољшања квалитета услуга у области социјалне заштите

Мере за Специфичнициљ5:

5.1 Развијати дијалог и социјална партнерства у заједници

5.2 Договорити протоколе о сарадњи међу релевантним институцијама и са организацијама на локалу

5.3 Договорити протоколе о сарадњи са другим јединицама локалне самоуправе

5.4 Израдити пројекте и програме међуопштинске сарадње у области социјалне заштите

5.5 Подржати подизање капацитета НВО које делују у области социјалне заштите.

# ОКВИР И ПЛАН ЗА ПРАЋЕЊЕ СПРОВОЂЕЊА СТРАТЕГИЈЕ РАЗВОЈА СОЦИЈАЛНЕ ЗАШТИТЕ

Овај део Стратегије опредељује институционални оквир и план за праћење спровођења Стратегије, вредновање учинка и извештавање о спроведеним мерама, постигнутим циљевима и учинцима јавних политика које се утврђују или разрађују Стратегијом.

Одговорност за координацију и надзор над реализацијом активности из Стратегије развоја социјалне заштите 2022-2027. има Општина Жагубица. Одговорност за спровођење појединачних циљева и мера имају све институције, органи и организације које имају надлежност за спровођење појединачних мера дефинисаних Стратегијом развоја социјалне заштите.

Основни механизми система за праћење спровођења Стратегије развоја социјалне заштите чине постојећи механизми за извештавање и евалуацију који функционишу унутар система општинске управе. С тим у вези, календар праћења, извештавања и евалуације Стратегије развоја социјалне заштите ће бити прилагођен постојећем систему за праћење и евалуацију на локалном нивоу. Ово се превасходно односи на редовне годишње и вишегодишње процесе праћења и извештавања.Додатно, спровођење мера и активности Стратегије прати се у складу са инструментима који су одређени самом Стратегијом развоја социјалне заштите, у складу са Законом о планском систему.

Информације о примени Стратегије развоја социјалне заштите, припремаће стручне службе надлежне за питања социјалне заштите у општинским институцијама, органима и организацијама, а оцењиваће их Општинско веће и Скупштина општине Жагубица.

Општинско веће ће, по потреби, иницирати спровођење анализа утицаја политика и мера усвојених у оквиру Стратегије развоја социјалне заштите, како би се оценила релевантност, ефикасност, ефективност и одрживост јавне политике у области социјалне заштите.

Праћење и извештавање о спровођењу мера предвиђених Стратегијом развоја социјалне заштите, а које буду финансиране из донаторских домаћих и иностраних фондова, реализоваће се на начин који је успостављен, у складу са условима коришћења донаторских средстава.

Како би успех примене и праћења мера дефинисаних у оквиру Стратегије развоја социјалне заштите био што потпунији, неопходно је и ефикасно и активно укључивање цивилног друштва у локалној заједници и угрожених група на које се Стратегија и односи.

Приликом праћења успешности спровођења мера, обавезно је укључити следеће механизме и кораке у вредновању учинка: формирање стручних тимова задужених за праћење индикатора постигнућа дефинисаних мера; прикупљање података са терена у вези са остваривањем мера кроз квантитативне и квалитативне параметре;подношење извештаја на годишњем нивоу Општинском већу општине Жагубица оостварености циљева, поштовању принципа и спровођењу мера Стратегије развоја социјалне заштите општине Жагубица.

Приказ индикатора и укључених страна кроз Акциони план као алат праћења примене и учинка мера Стратегије развоја социјалне заштите општине Жагубица:

|  |  |  |  |
| --- | --- | --- | --- |
| **Специфичнициљ/мера** | **Индикатор** | **Кључниактери** | **Циљнегрупе** |
| 1. Обезбедити усклађеност локалног регулаторног оквира са националним стратешкимоквиром и реформом социјалне заштите | | | |
| 1.1Континуирано ажурирање базе корисника и израда база потенцијалних корисника од стране локалних актера социјалне заштите | Базаподатакакомплетирана | Центар за социјални рад  Релевантне организације цивилног сектора | Центар за социјални рад НВО сектор  Грађанство |
| 1.2Ускладити општинскаакта социјалне заштите са актуелним потребама | Локалнаактаусклађена | ОпштинаЖагубица | Локалнауправа и институције  Грађанство |
| 1.3Прилагођавати постојеће програме и услуге комплементарним стратегијама | Број нових програма и услуга | Општина Жагубица  Центар за социјални рад | Локалнауправа и институције  Грађанство |
| 1.4Проширење и усавршавање стручног кадра релевантних институција | Број новозапослених  Број обучених кадрова  Број формираних и оспособљених пројектних тимова | Локалнеинституције | Запослени у локалниминституцијама |
| 1.5Унапредити материјално – техничке и организационе ресурсе свих пружаоца услуга | Број набављене нове опреме  Нови организациони планови израђени | Локалне институције  НВО које се баве осетљивим групама | Запослени у локалним институцијама и НВО сектору |
| 1.6Успоставити систем праћења и евалуације услуга које се спроводе на локалу | Систем праћења и евалуације услуга успостављен и примењује се | Општина Жагубица Центар за социјални рад | Локалне власти и институције  Грађанство |
| 2. Развијати постојеће и уводити нове услуге социјалне заштите | | | |
| 2.1 Пилотирати и пројектно развити нове услуге у складу са реформом система социјалне заштите и договореном стратегијом социјалне заштите на локалном нивоу | |  |  |
| 2.1.1 Оснивање међуопштинског прихватилишта | Међуопштинскоприхватилиштеосновано | Општина Жагубица Центар за социјални рад  Околнеопштине | Општинскеуправе и локалне институције  Особе у стању потребе (стари, млади, деца) |
| 2.1.2 Формирање народне кухиње | Народна кухиња оформљена и функционална | Општина Жагубица Центар за социјални рад  ЦрвеникрстЖагубица | Особе у ризику од сиромаштва, бескућници |
| 2.1.3 Обезбеђивање стамбене подршке за лица у стању стамбене потребе | Адекватна стамбена подршка обезбеђена – број стамбених јединица | Општина Жагубица Центар за социјални рад | Бескућници  Особе које живе у неусловним стамбеним објектима у ризику од сиромаштва(све категорије) |
| 2.1.4 Формирање Саветовалишта за брак и породицу, односно успостављање саветодавно-терапијске услуге | Услугауспостављена и доступна | Општина Жагубица Центар за социјални рад  Домздравља | Породице са поремећеним породичним односима,  Жртве насиља у породици |
| 2.1.5 Успостављање локалних механизама за хитне здравствене интервенције за кориснике услуга социјалне заштите | Број специфичних здравствених услуга побољшан  Број процедура здравствених услуга за кориснике соц. заштите по убрзаном поступку | Општина Жагубица Центар за социјални рад  Домздравља | Лица у оквиру социјалне заштите у здравственој потреби (све категорије) |
| 2.1.6 Обезбеђивање услова за остваривање додатне подршке ученицима који су укључени у инклузивно образовање кроз услугупедагошки асистент | Услугапедагошкиасистентпокренута | Општина Жагубица Центар за социјални рад  Образовнеинституције | Ученици инклузивних одељења према процењеној потреби |
| 2.1.7 Обезбедити субвенције и материјалну подршку (у виду основних потрепштина и лекова) за најсиромашније грађане и грађанке | Број субвенција и различитих видова материјалне подршке | Општина Жагубица Центар за социјални рад  ЦрвеникрстЖагубица | Особе у ризику од сиромаштва |
| 2.2 Проширење и побољшање квалитета постојећих услуга | |  |  |
| 2.2.1 Помоћ у кући за одрасле и стара лица, за особе са инвалидитетом и децу са сметњама у развоју | Услуга Помоћ у кући проширена на већи број корисника уз осигурање квалитета | Локалне институције  НВО које се баве осетљивим групама | Одрасли и стара лица у потреби,  Особе са инвалидитетом, Деца са сметњама у развоју |
| 2.2.2Лиценцирање услуге Лични пратилац и проширење опсега услуге | Услуга Лични пратилац проширена на већи број корисника уз осигурање квалитета | Локалне институције  Образовне институције  НВО које се баве осетљивим групама | Деца са сметњама у развоју |
| 2.2.3 Поспешивање активне инклузије за најрањивије категорије становништва | Број програма инклузије остварен(јавна окупљања, манифестације, активности у заједници) | Локалне институције  НВО које се баве осетљивим групама | Осетљиве групе становништва (све категорије) |
| 3. Учинити доступним услуге и службе на локалу свим грађанима и грађанкама | | | |
| 3.1 Обезбедити физичку приступачност јавним објектима за све грађане и грађанке | Број пролаза на обореним плочницима  Број прилагођених прилаза објектима | Локалне институције  НВО које се баве осетљивим групама | Особе са инвалидитетом  Особе у инвалидским колицима |
| 3.2 Омогућити широку информисаност о доступним услугама у заједници међу грађанима | Број тематских чланака и објава у медијима  Број објава на друштвеним мрежама | Локалне институције  НВО које се баве осетљивим групама  Медији | Грађанство  Медији  Осетљиве групе становништва (све категорије) |
| 3.3 Повећање нивоа информисаности и обучености свих актера система социјалне заштите | Број стручних скупова  Број стручних обука  Размена информација са релевентним субјектима | Општина Жагубица  Центар за социјални рад  Локалне институције Релевантне организације цивилног сектора | Запослени у локалној управи и институцијама  НВО сектор |
| 3.4 Формирати мобилне тимове | Мобилни тим(ови) формиран(и) | Центар за социјални рад  Црвени крст Жагубица  НВО које се баве осетљивим групама | Осетљиве групе становништва (нарочито ОСИ, стари, Роми) |
| 3.5 Пројектовати механизме потпоре процесу деинституционализације зарад успешније интеграције особа које долазе из установа у социјалну средину | Механизми потпоре дефинисани и примењиви | Општина Жагубица  Центар за социјални рад  Локалне институције Релевантне организације цивилног сектора | Особе са инвалидитетом које су изашле из институције  Млади од 18 год. без родитељског старања који су напустили институције/хранитељске породице |
| 3.6 Обезбедити материјална и финансијска средства за спровођење услуга на локалу | Износ буџетских средстава реалоцираних за предметну намену  Број и износ донација стечених у предметне сврхе  Износ наменских трансфера повучених за предметну област | Општина Жагубица  Центар за социјални рад  Локалне институције Релевантне организације цивилног сектора | Локалнауправа и институције  НВО сектор  Грађанство  Осетљиве групе становништва (све категорије) |
| 4. Сензитивизација шире заједнице зарад остварења активне социјалне инклузије | | | |
| 4.1 Успостављање механизама за укључивање социјално најугроженијих категорија становништва у формалне процесе одлучивања на локалу | Број чланова из осетљивих група у телима и комисијама општине и локалних институција | Општина Жагубица  Центар за социјални рад  Локалнеинституције | Локалнауправа и институције  Осетљиве групе становништва (све категорије) |
| 4.2 Спроводити кампање подизања свести међу становништвом | Бројспроведенихкампања | Локалне институције  НВО које се баве осетљивим групама  Медији | Грађанство  Медији  Осетљиве групе становништва (све категорије) |
| 4.3 Организовати окупљања у заједници са сврхом боље инклузије рањивих група | Бројорганизованихдогађаја | Локалне институције  НВО које се баве осетљивим групама  Медији | Грађанство  Медији  Осетљиве групе становништва (све категорије) |
| 4.4 Развијати волонтеризам у раду са рањивим групама | Број волонтера и волонтерских акција | Центар за социјални рад  Црвени крст Жагубица  НВО које се баве осетљивим групама | Локалне институције  НВО сектор  Грађанство  Осетљиве групе становништва (све категорије) |
| 4.5 Успоставити и одржавати перманентну сарадњу са медијима | Број протокола о сарадњи  Број медијских пројеката намењен предметној теми | Општина Жагубица  Локалне институције  НВО које се баве осетљивим групама  Медији | Локална управа и институције  Медији  НВО сектор  Грађанство  Осетљиве групе становништва (све категорије) |
| 4.6 Подстицати приватни, привредни и цивилни сектор на социјално одговорно понашање | Број тематских акција у којима су ови сектори узели учешћа | Општина Жагубица  Локалне институције  НВО које се баве осетљивим групама | Локална управа и институције  Привредни сектор  НВО сектор  Осетљиве групе становништва (све категорије) |
| 4.7 Пружити подршку при запошљавању рањивих група | Број подржаних рањивих особа приликом тражења посла | Општина Жагубица  Национална служба за запошљавање  НВО које се баве осетљивим групама | Осетљиве групе становништва (све категорије)  Привреднисектор  НВО сектор |
| 4.8 Подстицати вршњачку едукацију | Бројинцијативавршњачкеедукације | Образовнеинституције  НВО | Деца и млади у потреби  Ученици  Школскикадар |
| 5. Иницирати и развијати међусекторску и међуопштинску сарадњу у циљу побољшања квалитета услуга у области социјалне заштите | | | |
| 5.1Развијати дијалог и социјална партнерства у заједници | Број дебата, панела, округлих столова и сличних јавних догађаја  Број остварених партнерстава на пројектима и инцијативама | Општина Жагубица  Локалне институције  НВО које се баве осетљивим групама  Медији | Локална управа и институције  НВО сектор  Медији  Грађанство  Осетљиве групе становништва (све категорије) |
| 5.2 Договорити протоколе о сарадњи међу релевантним институцијама и са организацијама на локалу | Бројпотписанихпротокола | Општина Жагубица  Локалне институције  НВО | Локална управа и институције  НВО сектор |
| 5.3 Договорити протоколе о сарадњи са другим јединицама локалне самоуправе | Бројпотписанихпротокола | Општина Жагубица  Локалне институције  Друге општине у РС | Локална управа и институције  Сарадничке општине  Грађанство |
| 5.4 Израдити пројекте и програме међуопштинске сарадње у области социјалне заштите | Бројпројеката и програма | Општина Жагубица  Локалне институције  Друге општине у РС | Локална управа и институције  Сарадничке општине  Грађанство  Осетљиве групе становништва (све категорије) |
| 5.5 Подржати подизање капацитета НВО које делују у области социјалне заштите | Број акција подршке (у виду опреме, усавршавања, запошљавања, умрежавања итд) | Општина Жагубица  Локалне институције  НВО које се баве осетљивим групама | Локална управа и институције  НВО сектор  Грађанство  Осетљиве групе становништва (све категорије) |

# ОДЛУКА О УСВАЈАЊУ

**Одлука о усвајању Стратегије развоја социјалне заштите општине Жагубица за период**

**2023-2028.**

    На основу члана 10. Закона о планском систему Републике Србије („Службени гласник РС“, број 30/2018), члана 32. став 1. тачка 4. Закона о локалној самоуправи ('' Службени гласник'' РС број 129/2007, 83/2014 – др. закон, 101/2016 – др. закон и 47/2018) и члана 40. став 1. тачка 4. Статута општине Жагубица ('' Службени гласник'' општине Жагубица број 1/2019),

Скупштина општине Жагубица на седници одржаној дана \_\_\_\_2023. године донела је

**О Д Л У К У**

**О УСВАЈАЊУ СТРАТЕГИЈЕ РАЗВОЈА СОЦИЈАЛНЕ ЗАШТИТЕ**

**ОПШТИНЕ ЖАГУБИЦА 2023 – 2028**

**Члан 1.**

**УСВАЈА СЕ** **Стратегија развоја социјалне заштите општине Жагубица за период 2023-2028. године** (у даљем тексту:Стратегија).

Стратегија у целини чини саставни део ове Одлуке.

Стратегију је израдиo Координациони тим Председника Општине Жагубица, уз стручну подршку Удружења „Сигуран живот“.

**Члан 2.**

            Стратегија се састоји из текстуалног дела и табеларних приказа и прилога.

            Текстуални део Стратегије садржи:

            -Уводна реч председника Општине;

[Увод](#_Toc129598839)

[1. ДОКУМЕНТИ ЈАВНИХ ПОЛИТИКА И ПРАВНИ ОКВИР](#_Toc129598840)

[Међународни правни оквир](#_Toc129598841)

[Национални стратешки оквир](#_Toc129598842)

[Локални стратешки оквир](#_Toc129598843)

[Законодавни оквир у области социјалне заштите](#_Toc129598844)

[Национални оквир](#_Toc129598845)

[Локални оквир](#_Toc129598846)

[2. ПРЕГЛЕД И АНАЛИЗА ПОСТОЈЕЋЕГ СТАЊА](#_Toc129598847)

[2.1. Кључни актери у области социјалне заштите](#_Toc129598857)

[Општинска управа Општине Жагубица](#_Toc129598858)

[Национална служба за запошљавање](#_Toc129598859)

[Центар за социјални рад Жагубица и Петровац на Млави](#_Toc129598860)

[Дом здравља Жагубица](#_Toc129598861)

[Предшколске установе, основне и средње школе Жагубица](#_Toc129598862)

[Удружење „Инвалиди Хомоља“ Жагубица](#_Toc129598863)

[Удружење пензионера Жагубица](#_Toc129598864)

[Асоцијација за развој општине Жагубица](#_Toc129598865)

[Црвени крст Жагубица](#_Toc129598866)

[Национални савет Влаха Србије](#_Toc129598867)

*Удружење Рома Жагубица*

[2.2. Општи подаци и преглед по секторима](#_Toc129598848)

[Територија](#_Toc129598849)

[Демографија](#_Toc129598850)

[Економија и запосленост](#_Toc129598851)

[Образовање](#_Toc129598852)

[Здравство](#_Toc129598853)

[Безбедност](#_Toc129598854)

[Социјална заштита](#_Toc129598855)

[Цивилно друштво](#_Toc129598856)

[2.3. Приоритетне циљне групе](#_Toc129598868)

[3. SWOT АНАЛИЗА И КЉУЧНИ ПРОБЛЕМИ У ОБЛАСТИ СОЦИЈАЛНЕ ЗАШТИТЕ](#_Toc129598869)

[4. ВИЗИЈА, ВРЕДНОСТИ И ПРИНЦИПИ РАЗВОЈА СИСТЕМА СОЦИЈАЛНЕ ЗАШТИТЕ](#_Toc129598870)

[5. ЦИЉЕВИ СТРАТЕГИЈЕ РАЗВОЈА СОЦИЈАЛНЕ ЗАШТИТЕ](#_Toc129598871)

[6. МЕРЕ ЗА ИМПЛЕМЕНТАЦИЈУ СТРАТЕГИЈЕ РАЗВОЈА СОЦИЈАЛНЕ ЗАШТИТЕ](#_Toc129598872)

[ОКВИР И ПЛАН ЗА ПРАЋЕЊЕ СПРОВОЂЕЊА СТРАТЕГИЈЕ РАЗВОЈА СОЦИЈАЛНЕ ЗАШТИТЕ](#_Toc129598873)

[7. ОДЛУКА О УСВАЈАЊУ](#_Toc129598874)

[Прилози](#_Toc129598875)

Чланови Координационог тима

[Листа скраћеница](#_Toc129598877)

[*Листа коришћене литературе и докумената*](#_Toc129598878)

**Члан 3.**

Ова Одлука ступа на снагу даном доношења и биће објављена у ''Службеном гласнику општине Жагубица''.

**Члан 4.**

            Одлуку доставити: Председнику општине, ОУ Жагубица – Одељењу за привреду и економски развој, Центру за социјални рад општина Жагубица и Петровац, школама, ПУ „Полетарац“ Жагубица, Дому здравља Жагубица, НСЗ у Жагубици, Црвеном крсту Жагубица, НВО Асоцијацији за развој општине Жагубица, Удружењу грађана „Инвалиди Хомоља“ Жагубица, Удружењу пензионера Жагубица, Удружењу Рома „Ђурђевдан“ Жагубица  и Архиви Скупштине општине Жагубица.

**СКУПШТИНА   ОПШТИНЕ   ЖАГУБИЦА**

 Број: И – 020 – \_\_\_\_ / 2022 – 01

Ж а г у б и ц а

**П Р Е Д С Е Д Н И К**

**Оливера Пауљескић**

# Прилози

### *Чланови Координационог тима*





### *Листа скраћеница*

ДЗ – Дом здравља

ЕУ – Европска унија

Ж – Женски пол

ИОП – Индивидуални образовни план

ИРК – Интерресорна комисија

ЈЛС – Јединица локалне самоуправе

ЈП – Јавно предузеће

КзМ – Канцеларија за младе

М – Мушки пол

МЗ – Месна заједница

НВО – Невладине организације

НСЗ – Национална служба за запошљавање

ОСИ – Особе са инвалидитетом

ОУ – Општинска управа

ОЦД – Организације цивилног друштва

ОШ – Основна школа

ПУ – Предшколска установа

РС – Република Србија

РЗС – Републички завод за статистику

Сл. гласник – Службени гласник

СО – Скупштина Општине

SWOTанализа – енг. *Strengths, Weaknesses, Opportunities, Threats*(у преводу: снаге, слабости, прилике, претње)

УН – Уједињене нације

ЦК – Црвени крст

ЦСР – Центар за социјални рад

### *Листа коришћене литературе и докумената*

1. УН Агенда 2030,
2. Европска стратегија 2020,
3. Европски стуб социјалних права,
4. Нацрт Стратегије социјалне заштите 2019–2025,
5. Програм реформи политике запошљавања и социјалне политике,
6. Програм економских реформи,
7. Стратегија за социјално укључивање Рома и Ромкиња 2016-2025,
8. Национална стратегија за запошљавање 2011-2020,
9. Стратегија за реинтеграцију повратника по Споразуму о реадмисији,
10. Национална стратегија за младе 2015-2025,
11. Национална стратегија социјалног становања,
12. План развоја општине Жагубица 2021–2031.
13. Стратегија одрживог развоја општине Жагубица 2015-2024
14. Закон о социјалној заштити и релевантна подзаконска акта,
15. Закон о локалној самоуправи,
16. Закон о финансијској подршци породици са децом,
17. Закон о планском систему Републике Србије,
18. Правилник о организацији, нормативима и стандардима рада центра за социјални рад,
19. Статут Општине Жагубица,
20. Одлука о правима и услугама у социјалној заштити у општини Жагубица.